open-index/open-wikipedia-markdown huggingface dataset:
關伊彤

**關伊彤**（**Anita Kwan**，）係香港女演員，2002年香港小姐競選十二強佳麗，之後做咗無綫電視藝員，2012年轉投香港電視網絡，2015年約滿。

## 演出

### 電視劇（ViuTV）
*2022年：《心靈師》 飾 玉姐

## 出面網頁
王秀琳

**王秀琳**（**Mango Wong**，）係香港女歌手，亦做過模特兒同演員，喺2000年代活躍。佢因為指控演員尹天照非禮自己而出名，雙方各執一詞，到最後單案警方決定唔起訴。

## 參考

## 出面網頁
沈穎婷

**沈穎婷**（**Winnie Shum**，），原名**沈頴婷**，係香港息影女演員，2004年度香港小姐競選入圍佳麗，之後做咗無綫電視藝員，做到2007年走人，一度做自由身藝人，到2010年轉行做空中小姐。佢係香港藝人李影個女。

## 出面網頁
華嫂冰室

**華嫂冰室**係一個香港嘅茶餐廳品牌。

## 歷史
呢個品牌喺元朗起家，聲稱有周潤發、譚詠麟、周杰倫、同余文樂等等嘅藝人支持。

到2019年3月，佢去咗臺北嘅大安區度開新嘅分店，由余文樂做大股東。不過，呢間分店到2021年8月因為新冠疫情嘅關係而執咗笠。

由於余文樂嘅政治立場偏向親中，所以有啲黃色經濟圈嘅支持者，覺得佢係屬於「藍店」。

## 爭議
### 食物衛生
2022年6月9號，有報道話華嫂冰室外賣生菜附上曱甴死屍，有關食客表明會向政府熱線投訴。

## 參考

## 出面網頁
* 

類:香港公司
類:食肆
黃騰達 (運動員)

**黃騰達**（，），係香港男子輪椅劍擊運動員。

## 簡歷
2012年，黃騰達代表香港參加英國倫敦舉行嘅殘奧會輪椅劍擊比賽，夥拍陳穎健同埋鍾定程出戰男子團體花劍比賽，喺準決賽以41比45輸畀法國隊，之後進入季軍戰，以45比42擊敗意大利隊，奪得一面銅牌。黃騰達亦喺2011年獲得第15屆十大再生勇士。

## 參考
黃騰達 (教育界)

**黃騰達**係香港教育界人士，不時接受媒體訪問分享推動內地同香港融合等各方面嘅教學理念，又不時強調自己要貢獻國家。佢曾經係香港培僑書院副校長，去到2021年去咗深圳擔任培僑信義學校擔任港方校長職務。

## 參考
黃騰達

**黃騰達**可以係：
*黃騰達 (教育界)，香港親中派教育界人士
*黃騰達 (運動員)，香港男子輪椅劍擊運動員
詞彙抽取

**詞彙抽取**（）係資訊抽取嘅一環，指教電腦自動噉由一段段嘅字裏面抽取想要嘅詞彙。

## 睇埋
*NLP
*資訊抽取
科學分界問題

响科學哲學上，**分界問題**（）係指以下呢條問題：
:點樣定義『科學』？科學同非科學之間條界線喺邊？
呢樣爭議對教育等嘅應用有一定嘅啟示。
## 概念
*可否證性，一個成日俾人攞嚟定義「科學」嘅概念；有可否證性嘅就算係科學，冇嘅就唔算。

## 睇埋
*可測試性
*科學方法
*科學理論
## 文獻
*Popper, Karl (2002) [1959]. *The Logic of Scientific Discovery*. Abingdon-on-Thames: Routledge.
## 攷
小食上大檯

《**小食上大檯**》（**Be A Grand Street Food**）係香港MakerVille製作嘅飲食節目，由泰山配搭鄭伊琪、張紋嘉或沈殷怡主持，2022年6月13號到7月1號逢禮拜一到五 23:00 - 23:30喺香港電視娛樂ViuTV播。節目主持會介紹將唔同種類嘅香港街頭小食升級成上得大檯嘅佳餚。

## 每集一覽

## 出面網頁
*ViuTV：小食上大檯

## 電視節目變遷
21克公寓

《**21克公寓**》（**Through The Darkest Valley**）係香港MakerVille製作嘅訪談節目，由阮小儀同陳健安主持，2022年6月20號到7月8號逢禮拜一到五 22:30 - 23:00播。節目會訪問一啲死過翻生嘅人，畀觀眾感受生命嘅意義。

## 每集一覽

## 出面網頁
*ViuTV：21克公寓

## 電視節目變遷
陳大金

**陳大金**（，），原名**陳曉欣**，香港女演員，畢業於香港演藝學院戲劇學院，獲頒一級榮譽學士學位。

## 簡歷
陳大金自細喺沙田區成長，小學係讀浸信會沙田圍呂明才小學，中學係讀香港中文大學校友會聯會陳震夏中學，2015年入讀香港浸會大學國際學院副學士，主修傳理學系；2017年入讀香港演藝學院戲劇學院，主修表演，2021年畢業，之後再升讀戲劇教育碩士。

佢2022年參與網上平台「喱騷」真人騷節目《好想大聲說愛你嘅呢》兼主唱節目主題曲，又同屋企人一齊拍ViuTV真人騷節目。

## 演出
### 電視節目（[[ViuTV]]）
*2022年：《地獄廚神是我媽》第8、9集參加家庭
*2023年：《大學關鍵詞》第21集嘉賓
### 電影
*2019年：《你咪理，我愛你！》飾 海洋公園遊客
*2023年：《飯戲攻心2》飾 Mandy
*2023年：《1人婚禮》飾 一人婚禮參與者
*2023年：《我在這裡等你》飾 雜誌社同事

### 網上節目
*2022年：喱騷《好想大聲說愛你嘅呢》

### 音樂作品

## 出面網頁
*
*
內接正方形問題

**內接正方形問題**，係一個數學猜想，由德國數學家奧托·特普利茨喺 1911 年提出。

## 陳述
到底對於每一個簡單封閉曲線（亦即係若爾當曲線），係唔係永遠可以搵到四個頂點，令到呢四點可以形成一個正方形？

## 已經解決咗嘅較簡單情況
直到目前為止，最新嘅成果係喺 2021 年 9 月解決咗內接長方形問題。

## 參考資料
文本蘊涵

**文本蘊涵**（）係自然語言處理嘅一環，指教電腦自動噉由一段段嘅字裏面抽出「段字蘊涵嘅嘢」。

例如如果段字寫咗
:If you help the needy, God will reward you.（如果你幫助窮人，上帝會奬勵你。）
噉一個曉做文本蘊涵嘅電腦程式理應能夠好似人噉推理出
:「幫助窮人係會有好結果嘅。」

## 睇埋
*NLP
*資訊抽取
## 攷
查詢

**查詢**（，英式英文 ）係指務求增進知識或者解除疑惑嘅舉動。

## 睇埋
*科學方法
*推理
*歸納
反送中運動期間針對警察嘅起底行為

喺香港反送中運動期間，香港警察執法手段備受爭議。有啲網民於是對一啲警察進行起底，披露佢哋一啲個人資料。

## 比較被傳媒關注嘅例子

* 「速龍小隊」警隊特別戰術小隊成員伍尚國，被網民披露佢一啲個人資料同執法記錄，其中包括佢喺香港童軍總會維多利亞城區擔任區總監嘅資料，同埋喺7月一場示威入面喺無預警情況下向示威者開槍，導致多名示威者嚴重受傷。

## 警方回應
香港警察之後拘捕咗一啲進行起底活動嘅網民，涉及罪名包括「有犯罪或不誠實意圖而取用電腦」、「披露未經資料使用者同意而取得的個人資料」。香港警察又喺2020年1月接受傳媒查詢嗰陣話，互聯網世界並非無法可依犯法同樣需要承擔法律後果。2020年11月8號，香港警察又喺YouTube頻道入面發布一段名為「起底有罪」嘅影片。

### 個別警員行動
2020年7月，伍尚國之後入稟法院控告其中一名網民伍灝賢，又要求刪除有關資料。伍灝賢最終登報道歉。

## 參考
弊傢伙，JJ唔見咗

《**弊傢伙，JJ唔見咗**》（；）係套2022年日本電影，由上田慎一郎執導，皆川暢二、德永繪里、渡邊裕之主演。

## 故事簡介
男主角一朝起身發現自己條JJ唔見咗，要喺6日之內搵返......

## 演員
*皆川暢二 飾 田上晃
*德永繪里 飾 出口奈緒
*渡邊裕之 飾 田上治

## 出面網頁
*
2022年FIFA世界盃B組

**[[2022年FIFA世界盃]]B組**會喺2022年11月21號至11月29號期間舉行。小組前兩名球隊會晉級十六強淘汰賽。

## 球隊資料

### 世界盃對賽往績
*英格蘭 v 伊朗：冇
*美國 v 威爾斯：冇
*英格蘭 v 美國：
**1950年，分組賽：美國 2-0 英格蘭
**2010年，分組賽：英格蘭 1-1 美國
*威爾斯 v 伊朗：冇
*威爾斯 v 英格蘭：冇
*伊朗 v 美國：
**1998年，分組賽：美國 1-2 伊朗

## 積分榜

## 賽事資料

----

----

----

----

----


## 參考
淺度解析

**淺度解析**（）係指分析一句句子，途中
*第一步係搵出嗮句子邊隻字係邊個組成部份（名詞、動詞、形容詞等）；
*然後再將啲組成部份連去高層啲嘅「單位」，當中每個呢啲單位都有文法上嘅意思

## 睇埋
*NLP
## 攷
2022年FIFA世界盃E組

**[[2022年FIFA世界盃]]E組**會喺2022年11月23號至12月1號期間舉行。小組前兩名球隊會晉級十六強淘汰賽。

## 球隊資料

### 世界盃對賽往績
*西班牙 v 哥斯達黎加：冇
*德國 v 日本：冇
*西班牙 v 德國：
**1966年，分組賽：德國 2-1 西班牙
**1982年，分組賽：德國 2-1 西班牙
**1994年，分組賽：德國 1-1 西班牙
**2010年，準決賽：德國 0-1 西班牙
*日本 v 哥斯達黎加：冇
*日本 v 西班牙：冇
*哥斯達黎加 v 德國：
**2006年，分組賽：德國 4-2 哥斯達黎加

## 積分榜

## 賽事資料

----

----

----

----

----


## 參考
2022年FIFA世界盃D組

**[[2022年FIFA世界盃]]D組**會喺2022年11月22號至11月30號期間舉行。小組前兩名球隊會晉級十六強淘汰賽。

## 球隊資料

### 世界盃對賽往績
*法國 v 澳洲：
**2018年，分組賽：法國 2-1 澳洲
*丹麥 v 突尼西亞：冇
*法國 v 丹麥：
**1998年，分組賽：法國 2-1 丹麥
**2002年，分組賽：丹麥 2-0 法國
**2018年，分組賽：丹麥 0-0 法國
*突尼西亞 v 澳洲：冇
*突尼西亞 v 法國：冇
*澳洲 v 丹麥：
**2018年，分組賽：丹麥 1-1 澳洲

## 積分榜

## 賽事資料

----

----

----

----

----


## 參考
2022年FIFA世界盃決賽

**[[2022年FIFA世界盃]]決賽**喺2022年12月18號舉行，最後由阿根廷攞冠軍。

## 決賽


## 參考
健康100錯

《**健康100錯**》（）係香港無綫電視嘅健康資訊節目，由馮盈盈、周奕瑋、黃嘉雯、關楓馨、魏柏豪做主持，喺香港時間2022年6月13號到6月29號逢禮拜一到三22:30到23:15喺翡翠台播。呢個節目會介紹同健康有關嘅謬誤。

## 每集內容

## 睇埋
*《生活100錯》

## 出面網頁
*健康100錯 - 主頁 - tvb.com
桃樂妃·斯皮爾斯

**桃樂妃·碧翠絲·斯皮爾斯**（，原姓**戴維斯 Davis**，）係一位英國精算師，更加係英國第一位女性精算師。喺劍橋大學紐納姆學院數學系畢業之後，佢去咗Guardian Assurance Company到打工，1923年喺Institute of Actuaries到通過考試獲得精算師資格。

由1940年代到1954年，桃樂妃喺Guardian Assurance Company同鷹星保險到兼職做精算師。正職以外佢亦都係猶太女人聯盟嘅財政，佢1977年9月2號喺美度石士郡布倫特區逝世。

## 早年及教育
桃樂妃·碧翠絲·戴維斯1897年5月25號喺倫敦 Hackney 出世，父母係Samuel Davis同Sarah Samuel，佢係三姊妹中間嗰個。佢阿爸Samuel係Jewish Free School嘅校長。桃樂妃小學讀 Wilton Road School，中學讀獨立學校 City of London School for Girls，之後入咗劍橋大學紐納姆學院讀數學。

## 打工
1918年畢業之後，桃樂妃去咗 Guardian Assurance Company 到打工，同時佢一路進修，準備去 Institute of Actuaries 到讀書，喺1920年成功入學。而事實上，學院喺早一年先至開會全票通過準收女學生。1923年佢通過所有考試，成為英國第一個精算師。三年後，佢成為Institute of Actuaries嘅會議入面第一個帶領討論嘅女人。後來一啲佢之後嘅男精算師評論話「之前有份支持收女學生嘅人好應該恭喜佢地自己」。

## 個人生活
桃樂妃喺1931年嫁咗畀工業化學家亨利·米高·斯皮爾斯，亨利其實一早想娶佢，但係嗰時 Guardian Assurance Company 仲有唔請已婚女人嘅政策，所以佢拒絕咗亨利嘅求婚。婚後桃樂妃做咗一排家庭主婦，生咗兩個仔。1932年至1938年，佢喺Institute of Actuaries嘅持續死亡率調查部門做嘢。1940年代至1954年，桃樂妃喺Guardian Assurance Company同鷹星保險到兼職，做返精算師嘅工作。工作以外，佢係猶太女人聯盟議會成員，亦都係財政。

1977年9月2號，桃樂妃喺美度石士郡布倫特區嘅美度石士中央醫院逝世，享年80歲。

## 參考資料
冷卻劑

**冷卻劑**（）係指一啲用嚟加落個系統度，等個系統唔好過熱嘅物質，通常係液體或者氣體。
李鴻彥

**李鴻彥**，香港前新聞主播，跨媒體傳媒人。曾經做過NOW新聞主播，喺關鍵評論網、眾新聞等媒體寫文。

佢有時會使用社交媒體大數據分析民情做報導，例如喺2020年7月，政府剝奪12名民主派人士參與原定同年9月立法會選舉嘅參選資格嗰陣，佢就引述社交媒體數據分析，指事件令民怨急升。

## 外面連結

* 

## 參考
侯德健

**侯德健**（），係臺灣男歌手同詞曲作家。

## 專輯

## 參考書目

## 參考資料

## 出面網頁
*
卷雲

**卷雲**（），又寫做**捲雲**，係高空形成嘅雲，由冰晶聚集組成，外形唔定。
## 睇埋
*卷積雲
*卷層雲
積雲

**積雲**（）係種天空低層形成嘅雲，外形似堆積起嘅棉花，雲底平坦。
## 睇埋
*卷積雲
*高積雲
*層積雲
*積雨雲
黑冰

**黑冰**（）係指地面（尤其係路面）上嘅薄冰，本身唔係黑色而係透明，黑色只係冰下面嘅蠟青路面嘅色。由於人同車喺路上面行好難睇清楚有黑冰，好容易引發意外。
專科學校

**專科學校**（）係一種教育院校，專門教授一啲實用性嘅技能，例如係電工同木工呀噉。
濕季

**濕季**（），又叫**雨季**（），係用全年降雨量劃分嘅季節分法入面，落雨比較多嘅季節，同乾季（旱季）相對。呢種季節分法多數出現喺熱帶同亞熱帶地區。
乾季

**乾季**（），又叫**旱季**，係用全年降雨量劃分嘅季節分法入面，落雨比較少嘅季節，同濕季（雨季）相對。呢種季節分法多數出現喺熱帶同亞熱帶地區。
大氣環流

**大氣環流**（），又叫**大氣循環**，係地球表面嘅大規模空氣流動，同洋流一齊影響地球表面熱能同水汽嘅分佈。
哈得萊環流圈

**哈得萊環流圈**（），又譯**哈得來環流圈**、**哈得里環流圈**，係大氣環流嘅一部份，指赤道附近受熱上升嘅氣流升到對流層之後，分別向兩極方向移動，之後逐漸冷卻，喺緯度30度附近沉降，然後由地表向赤道移動，形成嘅一個循環。

## 睇埋
*費雷爾環流圈
*極地渦旋
沙塵暴

**沙塵暴**（）係夾雜沙塵嘅風暴，出現喺乾旱地區（譬如沙漠），會令空氣混濁，能見度變低。
薩菲爾-辛普森颶風風力等級

**薩菲爾-辛普森颶風風力等級**（，**SSHWS**），原名**薩菲爾-辛普森颶風等級**（，**SSHS**），係用喺分類西半球（大西洋或者東北太平洋）颶風強度嘅系統，分做五級。
噴射氣流

**噴射氣流**（），又叫**高空急流**、**高速氣流**，係大氣入面嘅高速氣流帶，喺地球對流層頂中高緯度嘅西風帶可以見到，由西向東行。

## 攷
海風

**海風**（）係由海面吹向岸邊嘅風，通常喺日頭出現，嗰時陸地溫度比海面高，產生氣壓差，陸地空氣流向海洋上空，而海面嘅空氣就流向岸邊。同海風相對嘅概念係**陸風**（），由岸邊吹返出海面，通常喺夜晚出現。
網絡理論

**網絡理論**係對抽象網絡嘅研究，係圖論嘅一環。抽象網絡係由**節點**同**邊**組成嘅結構，網絡理論會研究呢啲結構，同埋係呢啲結構入便節點同邊點樣互動。網絡理論關注複雜網絡入面各元素之間嘅關係，以及呢啲關係何以影響整體行為。諸如社會科學、物理學、生物學同資訊科技方面嘅研究，都有機會用到網絡理論。

## 基礎概念

抽象化噉講，網絡係圖論上嘅一種圖；一個網絡會有若干粒頂點，每粒頂點都表示個系統嘅其中一個組成部份，啲頂點之間有線連住，而啲線表示節點之間嘅關係。

網絡理論會用到好多唔同指標嚟分析網絡，其中一種就係中心度。中心度大致係指緊嗰個節點喺個網絡入便有幾「重要」。例如：
*數吓嗰個節點有幾多條邊連落佢度。
*數吓嗰個節點有幾多次出現喺其他節點之間嘅最短路徑上。
*計吓嗰個節點去其他節點嘅平均距離。
透過呢啲指標，研究者可以搵出網絡入面邊個節點最關鍵，呢啲節點如果出問題，就可能對成個網絡有重大影響。例如若果某個網絡高度集中，淨係由某幾個中央節點（中心度高嘅節點）負責連接其他節點，呢啲中央節點就會成為故障單點（SPOF），意思即係話佢哋一旦壞咗，成個網絡嘅功能就會大幅下降，甚至分裂成幾個孤立部份。

## 應用例子

呢套研究喺好多學科度都有用，包括粒子物理學、電腦科學、電機工程、生物學、經濟學、金融學、運籌學、氣候學、生態學同社會學呀噉。諸如萬維網、互聯網、社交網絡等好多嘢，都可以用網絡理論嗰套方法嚟分析。

喺腦神經學，神經系統（包括腦）由大量嘅神經細胞（節點）組成，是但攞兩粒神經細胞嚟睇，嗰兩粒細胞之間都可能有連繫可能冇，有連繫嘅神經細胞可以互傳動作電位訊號－線表示兩粒節點可以互動，而且有陣時有啲連繫淨係有得單向傳訊號－關係又有分好多唔同種；可以睇埋神經網絡嘅概念。

喺經濟學之中，經濟體都可以想像成一片網絡；經濟體由大量嘅經濟個體（節點）組成，**經濟個體**可以係消費者同企業呀噉；是但攞兩個個體嚟睇，嗰兩個個體之間都可能有某啲關係（節點之間嘅線）－例如消費者阿明同消費者阿珍係朋友關係，所以特別有機會影響彼此嘅決策，同一道理若果企業 A 同企業 B 之間係同盟關係，所以 A 會將重要情報提供俾 B 但唔會俾第啲企業－關係又有分好多唔同種；可以睇埋社會網絡嘅概念。

資訊科技亦會用到網絡理論嘅概念：電腦之間嘅通訊都可以想像成一片網絡；一大片電腦網絡由若干部電腦（節點）組成；當中電腦之間可以有連繫（節點之間嘅線）而且連繫又分好多種－例如係維基百科嘅伺服器噉，普通嘅維基文可以由任何電腦讀取（普通嘅電腦同維基伺服器成咗連繫），但有某啲內容可能淨係某啲電腦先至准讀取嘅－關係又有分好多唔同種... 如此類推。事實係電腦保安等領域上嘅分析，不時會用到網絡理論上嘅概念，分析電腦網絡，睇吓網絡中邊啲節點嘅行為有異常呀噉。

## 複雜網絡

複雜系統用網絡嘅方法想像嘅話，片網絡會有數量龐大嘅節點，而且節點之間嘅關係嘅數量會更加大－假如個系統唔對「邊啲節點之間准有關係」作出咩限制，噉設  做節點嘅數量，可能嘅關係數量 K_{tot} 可以用以下噉嘅式計：
:K_{tot} = \frac{N(N-1)}{2}；[2]
－如果 N = 2，K_{tot} = 1，如果 N = 5，K_{tot} = 10，如果 N = 10，K_{tot} = 45... 隨住  嘅值上升，K_{tot} 嘅值會升得好勁，形成所謂嘅組合爆發。响現實世界嘅複雜系統裏面， 嘅值閒閒哋會係幾千至幾萬，K_{tot} 嘅值話咁快就會變成天文數字，而且上述嘅分析仲未考慮「節點之間嘅關係有分好多唔同種」嘅問題－因此，分析者望到複雜網絡嗰陣，難以一眼睇得出個網絡嘅情況係點，更加難以預測到個網絡跟住落嚟會有咩變化。





## 再睇
*神經網絡
*社會網絡
*電腦網絡
*語義網絡
*網絡拓樸

## 引咗

## 拎
*電腦網絡嘅網絡分析
真人快打

**真人快打**（；）可以係：
* 真人快打系列：美國遊戲
* 真人快打 (電影)：美國電影
雅達利遊戲集中銷毀案

**ATARI遊戲集中銷毀案**係1983年9月26號喺美國新墨西哥州阿拉莫戈多發生嘅大量由ATARI出版嘅卡帶、個人電腦同電子遊戲被集中揼爛銷毀嘅案件。

嗰時喺阿拉莫戈多，當地報紙喺1983年9月27號連續刊登咗10～20部拖掛車喺德薩斯州艾帕索間ATARI門店出發，將成拃ATARI產品包裝盒、卡帶同遊戲機倒晒喺市内嘅垃圾堆填區。ATARI最初同堆填區交易係唔畀乞丐執垃圾，諗住喺晚黑揼爛機帶而掩埋。不過ATARI畀出嘅理由係ATARI 2600要升級到ATARI 5200，後嚟有員工企出嚟反對。嗰時嘅ATARI高層話啲垃圾係「用唔得」、「冇意義」、「冇紀念價值」嘅嘢。正因為噉而震驚咗成個美國。

呢單嘢既係美國喺1983年爆發嘅大事之一，又係美國遊戲業大蕭條嘅文化象徵代表。雖然有人話單嘢爲ATARI公司出於減税目的嚟鏟走廢棄材料，但係喺美國，成日俾人睇成爲慘淡經營手段而驕傲嘅事做反面教材。

事發廿九年半後（2013年5月28號），阿拉莫戈多市議會批准加拿大娛樂公司——Fuel Industries去咗堆填區做為期半年訪問兼拍攝呢單事實同埋填埋場發掘嘅記錄片——《》。Xbox Entertainment Studios計劃喺2014年，喺Xbox One同Xbox 360獨家播出呢部連續紀錄片。不過當日挖掘出嘅廢棄遊戲同硬件，淨得1300份咁少。而挖掘出啲卡帶，有啲拎去策劃展覽，大部份拎去拍賣嚟幫手起紀念性質嘅博物館。甚至將垃圾堆填區打造成阿拉莫戈多當地以卡帶做主題嘅旅遊景點。

事件亦造成咗美國實行遊戲分級制度。最早喺1989年確立，初期淨得三個級（G、MA13、MA17），後嚟爆出真人快打系列同午夜陷阱兩鉼機帶嘅分級拗數後，娛樂軟件分級委員會喺1994年成立，從而幫一大堆機帶實行咗更加規範同完善嘅遊戲分級制度。喺日本，任天堂喺1983年底推出紅白機時話，廠入面出啲遊戲唔畀帶埋晒啲暴力或鹹濕或恐怖等十八禁、紅燈區啲嘢。

## 參考資料
沿途有你

沿途有你可以係指：
*沿途有你 (電影)：2014年香港電影
*沿途有你 (新聞節目)：香港無綫電視製作嘅新聞節目
沿途有你 (電影)

係由丹麥靈北大藥廠贊助，由腦學科研學會拍攝嘅香港短片電影，片長20分鐘。由張可頤、姜大衛、高皓正領銜主演，導演、監製、編劇阮繼志。女主角張可頤憑住呢套戲喺第五屆金花獎國際微電影頒獎典禮榮獲「最佳女演員」一獎。

## 參考

## 出面網頁
*
中國音像與數字出版協會

（），簡稱**中國音數協會**或**CADPA**，係中國大陸嘅自我監管協會之一，1994年4月29號經原國家新聞出版總署同埋民政部批准而成立。考慮到音像同埋數碼出版物出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲音像同埋數碼出版物嘅年紀同內容嘅分級。

佢早期嗌**中國音像協會**，隸屬國家新聞出版總署同埋中華人民共和國民政部；2013年3月31號改成而家個名，2018年底轉交畀中共中央宣傳部。

從2020年12月16號開始發佈咗適齡提示標準，屬下分咗有8+、12+及16+呢3個級，每個級都有佢唔同嘅解釋。

## 屬下分級

## 註同攷
;註

;攷

類:遊戲分級
沿途有你 (新聞節目)

《**沿途有你**》（）係由南方報業傳媒集團製作，香港無綫電視喺2022年5月推出，以香港主權移交25週年為主題嘅新聞節目，一共有6集，5月29號至7月3號逢星期日18:00-18:30喺翡翠台首播，之後23:00-23:30喺無線財經資訊台重播，由陳貝兒主持，內容主要宣傳《粵港澳大灣區發展規劃綱要》。

## 有爭議嘅內容
節目主要為中共政策宣傳，例如喺6月12號嘅一集就宣傳「中國製造」建築嘅好處，但對中國近年來仍然不斷發生嘅豆腐渣工程隻字不提。

### 錯誤將建築業預製組件做法形容為「內地建築理念」
喺2022年6月12號嘅一集，陳貝兒將預製組件嘅建築業生產流程形容為「內地建築理念」，又話內地喺港珠澳大橋工程入面將呢個理念帶落嚟係幫助香港。但呢個做法其實喺古代斯里蘭卡都已經出現，英國喺第二次世界大戰入面亦用咗呢種方式興建臨時房屋畀家園被炸嘅人，香港喺1980年代中亦已經有開始使用。陳貝兒嘅說法同事實並唔相符。
## 參考


## 出面網頁
*沿途有你 - 無綫新聞
顏旭懋

**顏旭懋**，台灣政治人物，雲林縣議員，曾經係民進黨成員，喺2022年4月29號因為涉嫌毒品走私被開除黨籍。

## 參考
豆腐渣工程

**豆腐渣工程**係指建築工程入面偷工減料導致相關建築物倒塌或唔符合規定，字詞經常喺中國場景出現。字詞最早喺1998年出現，但作為中國嘅社會問題，去到2020年代仍然未有解決，繼續做成人命傷亡。

## 名字由來

呢個字詞最早出自中華人民共和國前總理朱鎔基嘅口中。 1998年夏季中國發生特大洪水，朱鎔基喺視察發生潰堤嘅九江市時候，首先問及九江決口嘅防洪牆問題，朱鎔基怒斥呢個係「豆腐渣工程」。

後來中國大陸各地接連被揭發多處因為有關人士貪污腐敗而唔合規定或發生意外嘅建築，「豆腐渣工程」一詞就經常出現喺各大媒體。因豆腐渣係一種軟爛易塌嘅食物，故以此嚟比喻。

## 成因
豆腐渣工程嘅成因，除咗刻意嘅偷工減料外，也可能因為外行人士擔當建築師、工程師，對品質管理、力學都唔認識，把關唔夠嚴格，唔達標準。豆腐渣工程嘅後果通常係負責人被問責或炒魷魚。

## 例子

* 1998年2月20號上午，湖北巴東縣焦家灣，正在施工嘅大橋突然坍塌，11人當場死亡
* 1999年1月4號，重慶綦江彩虹橋起好咗短短三年，就整體坍塌，40人死於非命
* 雲南省耗資3.8億人民幣修建嘅昆祿公路，開通18天，就路基沉陷、路面開裂
* 海南高速公路十字路出口到東山湖野生動植物園，旅遊專線通車11天就出現損壞
* 2003年3月，廣東省信宜市嘅石崗嘴大橋主體工程啱啱完工，仲未裝修就突然坍塌。
* 江蘇省徐州市濟眾橋改建工程耗資760多萬人民幣，本來定喺2004年6月28號舉行剪彩儀式，但就喺前一日倒塌。
* 2005年歲末，浙江省金華市一名市民喺雙龍大橋嘅人行道散步，腳下蓋板突然脫落，墜落喺橋下約20米乾涸河床，當場死亡。

* 2021年5月，浙江紹興市杭紹臺高速公路嘅一座即將完工嘅橋樑倒塌，橋面掉入河裡面。
* 2022年4月，湖南長沙一幢六層樓喺無預警嘅情況下倒塌，多人被埋。

## 參考
婦女保障名額

**婦女保障名額**係中華民國（臺灣）選舉制度嘅一種特殊安排。喺2005年修憲嘅時候，憲法增修條文第4條制定，「34位不分區立委當中女性不低於二分之一」嘅婦女保障名額制度，亦即係全國113位立委入面保障女性至少有17人，佔15%。

呢種保障制度有時亦會適用一啲臺灣政黨嘅黨內初選。

## 關於呢種制度嘅討論
雖然呢種制度嘅目的多少係出於性別平等，但有啲人就對呢個制度嘅成效有所保留。

有啲人認為，增加一個女性立委，唔見得就會有多一個能促進女性權益嘅立法者。亦曾經有男性候選人，喺上月明明得票較多，但因為婦女保障名額而落選，因而抗議呢個制度。

## 參考
研討會

**研討會**（）係指若干位專家聚埋一齊，討論有關佢哋個研究課題嘅新資訊。

## 睇埋
*學術研討會
適應系統

**適應系統**（）係指有能力對環境改變俾反應嘅系統。

## 概論

一個適應系統係個系統，有一大拃組成部份，當中是但一對組成部份之間嘅關係出現變化，都可以令個系統嘅整體行為唔同咗，而且好多時啲組成部份又有返咁上下複雜，每件都曉或多或少噉改變自己或者做決策（細胞同人都係噉）嚟適應環境；如此者，個系統整體就有能力隨時間（當中時間係個連續變數）改變自己嘅行為。

舉幾個例說明：
*體内平衡
*學習：一隻動物全身包括個腦（一個複雜系統）由好多粒細胞（組成部份）組成，每粒細胞都有能力或多或少噉改變自己，從而令隻動物嘅行為出現變化；例如擺隻動物喺間實驗室入面，實驗室地板上有個紅色掣，佢每次撳個紅色掣，都會有嘢食（睇埋斯金納箱嘅概念），經驗表明，隻動物個腦入面啲神經細胞之間嘅連繫會變，感受肚餓嘅腦細胞同「控制隻動物啲肌肉去撳掣」嘅細胞建立咗連繫（組成部份之間嘅關係唔同咗），令隻動物話咁快學識由**唔撳掣**變成**每次肚餓都去撳個紅色掣**（個系統嘅行為唔同咗）。可以睇埋生物神經網絡同埋海伯理論。
*組織學習：管理學上有所謂嘅組織學習現象；組織係泛指一大班人一齊為咗某個目標做嘢，例如一間企業（一個複雜系統）啲員工（組成部份）一齊合作做嘢，想間企業起碼唔好執笠，保住自己嘅生計；想像家陣間企業係從事建築工程相關事務嘅，有日佢哋幾個管理層去出席建築工程方面嘅研討會，佢哋學識一隻新嘅建築技術（其中一啲組成部份變咗），隻技術能夠令起屋要花嘅時間下降 30% 同時間屋嘅質素唔跌，於是佢哋返去開會決定對隻技術做研發（組成部份做決策），最後令間企業嘅行為出現變化－間企業用嘅技術唔同咗，而且仲為咗研發呢隻新技術而（例如）同某大學嘅工程學院建立合作關係（個系統嘅行為唔同咗）。
... 呀噉。

## 睇埋
*學習
*創新
*複雜適應系統
## 攷
複雜適應系統

**複雜適應系統**（）係指同時複雜又有適應能力嘅系統。
## 睇埋
*學習
*複雜系統
*適應系統
王俊彥

**王俊彥**（，）係前香港新聞從業員，而家已經移居英國倫敦南部薩頓。

## 經歷
王俊彥入職無綫電視前，曾經喺亞洲電視做實習記者及兼職記者，之後過檔去now新聞台做兼職記者。

佢喺2015年正式加入無綫電視做記者，然後2017年正式做無綫新聞台主播，做過高級主播，《無綫7:30 一小時新聞》、《星期日香港早晨》嘅主播同埋《新聞提要》嘅替更主播，亦做過無綫新聞澳洲、新西蘭主播，喺2021年3月23號正式離職。

2021年4月22號，佢開設個人YouTube頻道，並上傳首條影片。

2021年7月28號，佢喺個人Facebook專頁上宣佈移居英國倫敦，並喺YouTube設立專頁《各位,我係王俊彥》，分享英國生活資訊同香港政治新聞。佢離開無綫嘅時候，曾經接受訪問慨嘆話「荒誕背後無可救藥」，話喺無綫新聞部入面，無稽嘅人同事日日碰面、夜夜上演，係折磨。

## 參考

## 出面網頁
* 
* 王俊彥嘅YouTube頻道
余湘

**余湘**（，），中華民國廣告業界人士，曾經做過聯廣傳播集團董事長、民視副總經理。

余氏從事廣告業界三十多年，曾經做過幾間廣告公司嘅高層主管，同埋電視台民視副總經理嘅職位，喺2018年9月退休。2019年11月，佢同親民黨主席宋楚瑜搭配參選2020年中華民國總統選舉，首次參與政治活動，但係喺2020年1月11號選舉失敗。

## 參考
四川巴豆

**四川巴豆**（，學名：**）係大戟科巴豆屬嘅半常綠半落葉灌木或喬木仔，喺中國四川、雲南、貴州、廣西、廣東、福建同臺灣地區先至搵到。

佢亦係樖有毒植物。

## 用途
佢嘅果喺熟咗之後做藥；亦可以提取到巴豆油。

## 樣

File:Croton tiglium - Stem with bark.jpg|樹梗
File:Croton tiglium 07.JPG|綠葉
File:Croton tiglium - Autumn leaves.jpg|紅葉
File:Croton tiglium 02.JPG|果


## 出面網頁
* 巴豆 Badou  藥用植物圖像數據庫 (香港浸會大學中醫藥學院) 
*巴豆 中藥材圖像數據庫  (香港浸會大學中醫藥學院)  
* 生巴豆  Sheng Ba Dou  中藥標本數據庫 (香港浸會大學中醫藥學院) 

類:藥用植物
類:植物油庫
類:有毒植物
無肉星期一

**無肉星期一**，又叫**綠色星期一**、**食素星期一**，係種推廣食素文化嘅活動，鼓勵人逢星期一唔食肉齋食素。
白楸

**白楸**（，學名：**）係大戟科野桐屬嘅半常綠半落葉灌木或喬木仔。

## 用途
佢嘅樹皮纖維用嚟整蔴繩同蔴紗袋，果提煉出嘅油可做工業用油。

## 出面網頁
* Mallotus paniculatus (Lam.) Müll. Arg.|白楸|白楸 胡秀英植物標本館
* 白楸 Mallotus paniculatus Green Touch 香港常見樹木園藝生活

類:紡織纖維植物
類:植物油庫
臨界過渡

**臨界過渡**（）係指「input 嘅值一旦過咗某一點（臨界點），個複雜系統嘅狀態就變到完全唔同嗮」，即係例如 input 由 1 變成 1.001（一個認為係好細嘅變化），個系統嘅變數 y 嘅數值就變咗 1,000,000 倍咁多。

## 睇埋
*蝴蝶效應
*混沌理論
*複雜系統
Between Us鄭欣宜演唱會2022

《**Between Us鄭欣宜演唱會2022**》係由寰亞唱片同埋東亞娛樂舉辦，香港歌手鄭欣宜喺2022年6月10至12號喺紅磡香港體育館舉行嘅個人演唱會，並由AIA冠名贊助。呢次亦係佢第二次喺紅館舉辦嘅演唱會。
## 背景
2022年4月21號，鄭欣宜喺其社交帳戶宣佈喺2022年6月11號至12號舉行《Between Us 鄭欣宜演唱會2022》，門票為680元。鄭欣宜接受訪問時話，「Between Us」代表「跟樂迷分享一個『我們之間』的秘密」，同埋「希望探索在她兩個極端中間的自己」。由於反應熱烈，主辦方喺5月5號宣佈演唱會加開6月10號場次。由5月19號起，表演場地觀眾入場人數限制獲放寬，因此演唱會加推480元座位。為咗宣傳演唱會，主辦機構投放巴士車身廣告，37架「欣宜巴士」由5月17號起行駛。

## 場次

## 部分傳媒關注焦點
* 喺演唱會前夕，Mirror 7月演唱會門票預售問題導致黃牛飛湧現，引起坊間爭議，有人提出演唱會主辦商以實名制發售門票打擊炒風。由於兩者演唱會時間相對接近，欣宜亦被關注會否考慮實名制售票，但唱片公司就話下次會再檢討。
* Anson Lo喺第一場擔任嘉賓，現場體貼幫欣宜抹汗，形容自己就係禮物，引起一啲網民關注。
* 去到第二場，湯令山喺台上送戒指畀欣宜，跟住欣宜將爸爸鄭少秋擺上枱，大叫「我老豆喺度」，之後鏡頭真係影住鄭少秋嗰度，引起全場哄動。
* 同鄭欣宜關係友好，有「異父異母低能巨孖寶」之稱嘅許廷鏗喺第3場擔任嘉賓嘅時候，手拖手作狀同欣宜錫錫，結果引起唔少搞笑場面。

## 部分爭議
監察無綫電視嘅Facebook專頁大台監察2.0，批評《東張西望》報道呢次演唱會嘅手法，大篇幅提及湯令山同許廷鏗擔任嘉賓嘅情況，但就對Anson Lo、Error，甚至巨聲出身嘅馮允謙隻字不提，指無綫迴避報導，又指一邊同港台假惺惺地「釋出誠意」邀請Mirror/Error出席《香港金曲頒獎典禮》，另一邊就封殺對方嘅訪問，根本無誠意可言。

## 參考
Green Monday

**Green Monday** 係一個以素食為主題嘅社會企業飲食品牌，業務包括超市、餐廳、廚藝教室同埋網上購物，喺2012年創立。旗下設有餐廳品牌Green Common。

佢哋嘅素食會涵蓋唔同類型嘅菜系。例如，佢地曾經推出過素食盆菜。

由於其中一名股東陳貝兒嘅親中政治立場同埋為中共宣傳嘅工作， 而且亦有贊助無綫電視多名藝人為其產品宣傳，又進駐咗無綫旗下bigbigshop嘅銷售平台，所以有啲黃色經濟圈支持者會將Green Common視為「藍店」。

## 參考

## 出面網頁
*官方網站
*
*
*官方Twitter
海外香港傳媒專業人員協會

**海外香港傳媒專業人員協會**係一個海外香港傳媒人成立嘅組織，理念係重振黃色經濟圈，傳承香港文化，重建重港公民社會。

喺北京未經諮詢或香港人同意，強行訂立《港版國安法》之後，有好多傳媒人被拘捕，紅線模糊 傳媒記者動輒得咎，有啲傳媒人選擇離開香港，喺海外接力延續理念，揭真相，延續調查報道。

核心成員多數都係喺英國，但成立之際時事評論員石山、前《信報》總編輯練乙錚、前香港電台英文台節目主持人Steve Vines、前電視台編劇兼評論員蕭若元、學者沈旭暉、前港台節目主持人曾志豪等都有網上參與佢哋一啲活動。另外，協會亦有同香港監察合作。

## 參考

類:外地香港人
承先啟後廿五載

《**承先啟後廿五載**》（）係一個由香港無綫新聞製作，以香港主權移交25年為主題嘅專題節目，2022年6月5號起逢星期日晚19:00-19:30喺無綫電視翡翠台播出。節目訪問左唔少親中派人士，例如范徐麗泰、劉兆佳等。

## 每集內容

## 爭議
呢個節目有部份內容受到爭議。面對一啲非建制派成員，節目除咗親中派嘅聲音比例遠超非建制派，未有給予空間畀佢哋講解看法外，亦有暗批嘅做法，例如以引號括住本土派。

另外喺2022年6月12號播出《寸土必爭》一集，指香港赤鱲角機場喺1997回歸後落成，鐵路發展亦喺在97後急速發展。一直監察無綫電視嘅Facebook專頁大台監察2.0就批評，內容企圖將香港嘅成功歸功於主權移交後嘅政府，同時暗批港英政府發展不力之嫌。專頁指出好多基建喺主權移交之前已經有好詳細嘅計劃（例如：1989年玫瑰園計劃同埋1967年嘅《香港集體運輸研究》），就算喺近年先落成嘅沙中綫同西港島綫，喺1967年都已經有雛形。反而當初喺中方狠批新機場屬天價工程，有份令香港赤鱲角機場延期啟用。

## 參考


## 出面網頁
*承先啟後廿五載 - 無綫新聞
合成詞

**合成詞**（）係指一個詞位可能由多個詞幹組成，簡化講即係兩隻各有意思嘅字砌埋一齊做一隻自成個新意思嘅字。

例如英文入面 **ice**（冰）同 **cream**（忌廉）都各有意思，砌埋一齊可以變成 **ice cream**（雪糕）呢個新意思。

## 睇埋
*Lexicon
立方

**立方**可以係：
* 正方體：又嗌**正立方體**、**正六面體**、**立方體**、**正方四棱柱**，簡稱**立方**，六個相同面積嘅正方形組成嘅柱體。
* 立方數：簡稱**立方**，又嗌**三次方**，指數係3嘅方。
* 立方晶系：化學晶體結構。
* 北京國家游泳中心：俗稱**立方**，又嗌**水立方**或**冰立方**，北京朝陽區一奧運主題建築。
合成詞處理

**合成詞處理**（）係指做資訊提取嗰陣「要考慮合成詞」呢個問題：一個詞位可能由多個詞幹組成，簡化講即係兩隻各有意思嘅字砌埋一齊，做一隻自成個新意思嘅字；例如英文入面 **ice**（冰）同 **cream**（忌廉）呢兩隻字都各有意思，砌埋一齊可以變成 **ice cream**（雪糕）呢個新意思。

合成詞處理對資訊提取嚟講相當重要，例如如果用家喺搜尋器入面打 **ice cream**，個搜尋器唔可以將嗰兩隻字睇成獨立，而係需要當嗰兩隻字係一個意思噉睇，去搵雪糕嘅資訊，而唔係去搵冰同忌廉嘅資訊。

## 睇埋
*自然語言處理
*資訊提取
## 攷
Imagen

**Imagen** 係由Google推出嘅模型畀文字到圖像項工嘅，設計思想係增大隻語言模型仲保持得無論係保真度畀sample定係圖-文alignment 兩方面都多過增大隻圖像擴散模型。喺Google一併推出嘅新benchmark畀項工嘅DrawBench上高，Imagen勝過其他模型，包括DALL-E 2。Imagen 啲生成結果都着認為有照相寫實性高，高過DALL-E 2。

## 參考資料
聖水

**聖水**，水一種，信仰以至宗教而言，有特殊之效，甚至去到不可思議地步，亦叫**神水**。各種信仰，各有意義，各有用處。人類文明，水有純潔之義，源流神聖，自古就有拜水源，人條命不可或缺，日常亦用以洗淨污糟，信仰賦與更深意義。道教、佛教等，有治愈之功，基督教則帶祝福，並且可以驅邪。

來源亦有唔同，傳說天上取得又有，實則地上深山泉水又有，佛寺壁畫流出又有，難以一既而論，而基督教則為教中司事者，向水祝福而來。印度教則取自印度五大江水，而流傳到泰國一帶，變咗曼谷就近水池幾處。雖則轉成佛教，泰王加冕無聖水唔得。

小說西遊記則寫到聖水為天宮之物，有長生之效，同金丹並稱，實為孫悟空一行，過車遲國，解救當地和尚，順便撚化班道士，孫幾個屙尿當聖水。日本性風俗，施虐愛虐玩意，玩到屎尿，而戲稱女子篤尿做聖水。

## 基督教
基督教聖水，用於浸禮或者聖事。

## 攷
聖水 (搞清楚)

**聖水**，唐字，指：

## 信仰
*聖水，信仰、宗教等，特殊意義嘅水。
**聖水 (佛教)
**聖水 (道教)
**聖水 (基督教)
**聖水 (印度教)

## 地理
*聖水，古水名，約莫今日河北近北京流向天津。

*聖水鎮 ，陝西漢中市南鄭區一地。
*聖水洞，大韓民國首爾城東區一地
**聖水站，地鐵車站。
**聖水大橋，漢江一鐵橋，金屬疲勞倒塌。

### 寺

*聖水寺，寺名
**聖水寺 (鄰水)，四川鄰水縣
**聖水寺 (鄰水)，四川綿陽市
**聖水寺 (內江)，四川內江市

## 性
*女子尿，日本性習俗玩屎尿叫法
聖水 (基督教)

**聖水**，基督教受過祝福嘅水，尤其神職祝福，用喺種種儀式之上。有啲用來行浸禮，然而古時只要天然流水，如江如海，都可以做浸禮。故此唔同宗派，聖水各有睇法，有啲甚至無所謂聖水。

聖水主要見於天主教、東正教、東方教會、聖公會、浸信會等。
詞幹

喺語言學上，**詞幹**（）係指隻字詞入面賦予隻字詞詞彙意思嘅嗰一橛。

## 概論

以英文做例子，英文入面啲動詞往往係靠加 **-ed** 同 **-ing ** 嚟表達時態等嘅資訊，想像英文字詞 **wait**（動詞「等待」噉解）；
***wait**
***waited**（簡單過去式）
***waits**（現在式第三身）
***waiting**（進行式）
上述呢啲字詞入面 **wait** 就係詞幹。
## 文獻
*Paul Kroeger (2005). *Analyzing grammar*. Cambridge University Press.
石屎磚

**石屎磚**（有人寫做**石矢磚**）係磚嘅一種，由石屎造成。以模倒入石屎之後，凝固就成磚。有啲實心，有啲空心。現今好多牆，會用石矢磚砌。
不充分決定論

**不充分決定論**（參見），係科學哲學上嘅一個問題，指研究者有陣時冇足夠嘅證據嚟完全肯定決定要信乜—喺現實應用當中，人好多時都淨係有弱證據，能夠證明某啲可能性係錯誤嘅，但做唔到排除晒所有嘅可能性。

## 證據

證據係指俾人用嚟支撐一個論述嘅資訊，例如家陣有人唔見咗個銀包，A 先生指控話係 B 先生偷咗個銀包（論述；S），然後佢哋喺 B 先生間房嗰度搵返唔見咗嘅銀包（證據；E），就支撐咗 A 先生嘅論述。喺知識論（思考知識嘅哲學領域）當中，證據可以分做**強**同**弱**兩種，
*強證據係指「如果搵到，就可以證明個論述係真」（E \rightarrow S）嘅證據，而
*弱證據係指「如果搵到，就可以表示個論述**有可能**係真」（S \rightarrow E）嘅證據。
事實表明，強證據好難搵。喺現實世界，人類好多時都焗住要齋靠弱證據做判斷。

## 概論

舉個簡化例子，想像家陣阿明睇住阿苹去買嘢，而阿明已經知：
*阿苹買咗蘋果同雪梨；
*蘋果每個 1 文；
*雪梨每個 2 文；
*阿苹總共使咗 10 文；
有咗上述呢啲資訊（證據），阿明可以排除以下嘅可能性：
#阿苹買咗嘅係 6 個雪梨－冇可能，因為 6 個雪梨會使 12 文；
#阿苹買咗嘅係 12 個蘋果－冇可能，因為 12 個蘋果會使 12 文；
但阿明齋靠手上嘅資訊，排除唔到以下呢啲可能性（睇返弱證據嘅概念）：
#可能阿苹買咗 2 個蘋果 4 個雪梨；
#可能阿苹買咗 4 個蘋果 3 個雪梨；
#可能阿苹買咗 6 個蘋果 2 個雪梨；
－三個可能性都同手上嘅資訊吻合，所以阿明唔知邊一個先係真確，而且佢未必有時間同能力去搵進一步嘅證據。科學知識都有噉嘅問題－想像家陣有幾個理論，佢哋都解釋得到研究緊嗰樣現象，而且呢幾個理論都同已知嘅數據相容，而研究者做唔到進一步嘅驗證，就焗住要講「呢幾個理論都有可能係真嘅」。

不充分決定論講緊嘅就係噉嘅現象：手上有多個可能性，呢啲可能性冚唪唥都同已知嘅證據相容，所以唔知邊個可能性先係真確。原則上，人可以進一步搵多啲證據返嚟，搵齊嗮先做決定，不過喺現實，人往往因為受資源限制，未必吓吓都做到呢樣嘢。

## 睇埋
*奧坎剃刀
*有限理性
*複雜系統
*等結果性

## 引咗

## 外拎
* Stanford, Kyle (Winter 2000), Edward N. Zalta (ed.), Underdetermination of Scientific Theory, *The Stanford Encyclopedia of Philosophy*.
昆蟲相撲

**昆蟲相撲**係指攞啲昆蟲要佢哋打交。用途通常係啲人攞嚟做娛樂嘅。

兜蟲（尤其係獨角仙）成日俾人攞嚟玩昆蟲相撲。
大力士甲蟲

**大力士甲蟲**（；學名：*Dynastes hercules*）係一個物種嘅兜蟲。大力士甲蟲出名大力，據報勁到可以用角舉起重量係自己身體幾百倍咁重嘅物件。

大力士甲蟲個名嚟自羅馬神話入面嘅大力士。
## 攷
寧波公學

**寧波公學**（）係香港一間男女子津貼中學，喺九龍觀塘功樂道7號，1971年創校。

## 爭議事件
喺香港反送中運動期間，副校長江潔儀曾經因為懲罰喺學校陸運會上高唱抗爭歌曲《願榮光歸香港》嘅學生而被投訴。

## 參考
自然語言工具箱

**自然語言工具箱**（），簡稱 **NLTK**，係 Python 一個專用嚟幫手做英文自然語言處理（NLP）嘅函式庫。NLTK 包含咗多種 NLP 成日要用嘅功能，例如係畀用家齋靠一句陳述式就產生到一樖分析樹，分析樹可以攞嚟分析句子嘅文法結構。

喺廿一世紀初，NLTK 廣受 NLP 相關領域嘅工作者採用：語言學、認知科學、人工智能同埋資訊科學等領域嘅工作，都成日要教電腦處理文字數據；而經驗表明 NLTK 好方便好好使，於是就成為咗 NLP 上嘅一隻標準架生，呢啲咁多唔同領域嘅工作者都會用到 NLTK 寫程式。

## 重要功能

*畀用家下載同引入語料庫嘅各種資源，包括出名嘅文學作品、字表、詞典同埋語義網絡呀噉，例：
*:
```python
import nltk.corpus # 引入 NLTK 嘅語料庫

emma = nltk.corpus.gutenberg.words('austen-emma.txt') # 將 emma 設做 nltk.corpus 入面嘅...
print(emma) # output 出 emma。
```

*畀用家用一句陳述式就搵出字之間嘅關係，例：
*:
```python
...
moby = Text(nltk.corpus.gutenberg.words('melville-moby_dick.txt')) # 將 moby 設做一嚿 Text 物件，入面啲字嚟自 nltk.corpus 嘅 'melville-moby_dick.txt'...

print(moby.concordance("monstrous")) # Output 畀出所有 "monstrous" 呢隻字出現嘅 context。
print(moby.similar("monstrous")) # Output 畀出所有 context 上同 "monstrous" 相近嘅字。
```

*畀用家用一句陳述式畫圖顯示字詞嘅頻率，例：
*:
```python
...
moby.dispersion_plot(["citizens", "democracy", "freedom", "duties", "America"]) 
# 出幅圖顯示 "citizen", "democracy", "freedom", "duties", "America" 呢幾隻字喺 moby 唔同部份入面出現嘅頻率。
```

*畀用家引入語義網絡同搵字嘅同義字，仲可以做「搵兩隻字之間最低嘅共同上位詞」或者「計兩隻字之間嘅語義距離」等，例：
*:
```python
from nltk.corpus import wordnet as wn

print(wn.synsets('word'))
wn.synset('word.n.01').path_similarity(wn.synset('whale.n.01'))
# Output 畀出 "word" 呢隻字嘅同義字。
```

*畀玩家用一句陳述式做記號化、詞形還原、字幹提取同埋攞走停用詞等嘅事前處理，例如 `word_tokenize(my_string)` 噉。
*畀玩家用一句陳述式計啲字喺一段語料當中嘅頻率分佈（`FreqDist(my_text)` 同 `ConditionalFreqDist(my_text_cond)`）。
*畀玩家用一句陳述式做 regex 同相關嘅功能，好似係 `re.search('ed$', w)`（搵 `w` 當中 -ed 尾嘅字）、`re.search(^..j..t..$', w)`（搵 `w` 當中 ..j..t.. 噉嘅字，當中 . 係乜字母都得）同 `re.findall(r'[aeiou]', w)`（由 `w` 當中搵出嗮所有 `aeiou`）... 呀噉。
*畀玩家用一句陳述式整 n-gram。
... 呀噉。

## 睇埋
*Python
*SpaCy
*WordNet
*關聯陣列
*文本文件
*網頁刮料，NLTK 成日會配合呢方面嘅功能嚟用。

## 文獻

*Bird, S., Klein, E., & Loper, E. (2009). *Natural language processing with Python: analyzing text with the natural language toolkit*. O'Reilly Media, Inc.

## 引咗

## 拎
* NLTK.org.
* urllib3 1.26.12.
死屍死時四十四

《**死屍死時四十四**》（粵拼：sei2 si1 sei2 si4 sei3 sap6 sei3；英文：**Over My Dead Body**），係2023年港產片，由毛舜筠、黃又南、余香凝、楊偉倫、鄭中基、呂爵安、劉江、黃文慧、胡麗英、柳應廷、陳漢娜主演，何爵天執導。故仔講一間屋門口突然出現一條屍，嗰家人唔想影響樓價，諗住處理咗條屍。套戲兩位主要演員鄭中基、呂爵安都係有參演另一套戲《闔家辣》，而另外兩位主要演員毛舜筠、柳應廷都係有參演另一套戲《阿媽有咗第二個》。電影2022年中開拍，安排喺2023年復活節左近上畫。

## 演員表
### 主要角色
*毛舜筠 飾 蘇文鳳
*黃又南 飾 杜志銘
*余香凝 飾 鍾小瀅
*楊偉倫 飾 鍾定堅
*鄭中基 飾 張就
*呂爵安 飾 張子儀
*劉江 飾 陳寶龍
*黃文慧 飾 陳利惠珠
*胡麗英 飾 Mary姐
*柳應廷 飾 阿俊
*陳漢娜 飾 于素素
### 其他角色
*張滿源 飾 施先生
*李尚正 飾 李寶安
*麥沛東 飾 保安肥仔
*陳詠燊 飾 龐牛大師
*莊韻澄 飾 伴娘
*鄧麗英 飾 伴娘
*蔡曉童 飾 伴娘
*關浩傑 飾 伴郎
*朱柏熹 飾 伴郎
*姚澤汶 飾 伴郎
*程人富 飾 婚禮攝影師

## 出面網頁
* 
*
毒舌大狀

《**毒舌大狀**》（）係2023年上畫嘅港產片，由黃子華、王丹妮、廖子妤、王敏德、何啟華、楊偲泳、謝君豪、栢天男主演，吳煒倫執導。故仔講一單國際名模涉嫌虐待自己個女嘅官司。套戲係黃子華繼《飯戲攻心》之後嘅電影作品，而套戲亦係主演《梅艷芳》嘅王丹妮同廖子妤嘅第二度合作，戲入面嘅關係變成敵對。套戲2022年開拍，安排喺2023年賀歲檔上畫。2023年2月21號，片商宣佈票房已經突破一億港紙，係有史以嚟頭一套港產片做到呢個成績。

## 演員表
### 主要角色
*黃子華 飾 林涼水
*王丹妮 飾 曾潔兒
*廖子妤 飾 鍾念華
*王敏德 飾 董衛國
*何啟華 飾 太子
*楊偲泳 飾 方家軍
*栢天男 飾 鍾京頤
### 其他角色
*謝君豪 飾 金遠山
*林保怡 飾 陸定衡
*谷德昭 飾 TK何

## 出面網頁
*
為全世界歌唱

《**為全世界歌唱**》係1995年寶麗金25週年演唱會嘅開場主題曲。由譚詠麟、張學友、黎明、陳慧嫻、關淑怡、周慧敏、草蜢、黎瑞恩、王馨平、吳君如、湯寶如、鄭嘉穎、CD Voice、洪楗華同埋陳曉東演唱。

呢首歌去到2018年被翻唱，成為香港電台「十大中文金曲」主題曲，參與演唱嘅有鄭欣宜、AGA、周柏豪、胡鴻鈞、梁釗峰、陳柏宇、李幸倪、王灝兒、許廷鏗同埋吳業坤。

## 睇埋

* 寶麗金群星作品一覽

## 參考
心裏美

《**心裏美**》係2022年上畫嘅港產片，由王浩信、余香凝、吳岱融主演，吳家偉執導。故仔圍繞一對父女關係嘅校長同女教師，同埋另一個男教師。

## 演員表
*王浩信 飾 何強強（何sir）
*余香凝 飾 李淑敏（Miss Lee）
*吳岱融 飾 李龍基校長
*羅家英 飾 羅校長
*陳芷菁 飾 李龍基老婆
*周美鳳 飾 校董曾太
*李玗蓁 飾 王書婷
*顏子菲 飾 李龍基前妻
*趙永洪 飾 Wing Sir
*泰臣 飾 倫Sir
*孫梓維 飾 排骨
*強尼 飾 Donald 金
*張本立 飾 楊醫生
*周漢寧 飾 曾志傑
*李家仁 飾 急診室醫生
夜校 (電影)

《**夜校**》係2023年上畫嘅喜劇港產片，由 張天賦、凌文龍、葛民輝、詹瑞文、郭奕芯、李靜儀、黃曦誼、陳伊霖、方泳琳、吳肇軒、徐浩昌、羅浩銘、黎學勤主演，劉翁執導。故仔用夜晚嘅荒廢校園做背景。

## 故事大綱
⼀個無業遊⺠同雙失發明家（MC 張天賦 及 凌⽂龍飾）竟綁架咗城中⾸富嘅遺體，勒索三億，更將遺體收埋喺⼀間廢校入面。呢個荒唐嘅計劃原本進⾏得天衣無縫，但點估得到同⼀晚，同⼀間廢校，偷屍孖寶竟遇為阿爸報仇⽽綁架社團龍頭嘅⿊幫⼆代⾔仔（吳肇軒飾）；五個遊走廢校做靈探直播嘅靚女主播（黃曦誼、陳伊霖、李靜儀、郭奕芯、⽅泳琳飾）。各懷⿁胎嘅三幫⼈不約⽽同咁聚集廢校，展開⼀場爆笑困獸⾾。究竟偷屍孖寶嘅計劃會唔會被揭穿？最後⼜可唔可以順利勒索到三億贖⾦？

## 演員表
### 主要演員
*張天賦 飾 司徒
*凌文龍 飾 阿簡
*葛民輝 飾 一叔
*詹瑞文 飾 龍少
*郭奕芯 飾 高高
*李靜儀 飾 Jodie
*黃曦誼 飾 晴子
*陳伊霖 飾 小楠
*方泳琳 飾 細V
*吳肇軒 飾 言仔
*徐浩昌 飾 大Ming
*羅浩銘 飾 漏口
*黎學勤 飾 Trivago

### 特別演出
*陳紫萱 飾 Carrie（阿簡女友）

### 友情客串
*林盛斌 飾 金主
*小肥 飾 行政總裁
*泰山 飾 財務總監
*詹朗林 飾 銷售總監
*張敬仁 飾 秘書
*張明偉 飾 細鄭生
*暗網仔（莊堯熙） 飾 細鄭生助手
*可宜 飾 電視女主持
*陳定幫 飾 風水玄學大師

### 其他演員
*何浩源 飾 軍裝警員
*孫詠軒 飾 幼年言
*陳桂芬 飾 包租婆
*鍾雨璇 飾 節目主持
*譚汝康 飾 風水師
*劉偉基 飾 堂倌
*孫梓維 飾 打手
*黎卓成 飾 打手
*楊卓欣 飾 夜總會小姐
*麥紫莉 飾 夜總會小姐
*張若錡 飾 夜總會小姐
*馮肇均 飾 茶餐廳伙計
*薛國斌 飾 醫生
*黃根鳴 飾 叔父

## 出面網頁
*
集體行為

**集體行為**（）係社會科學同生命科學上嘅一個概念，指多個有生命個體喺冇中央單位控制下一齊做出嘅行為。

例如暴動往往冇人喺背後中央控制，而係由參與暴動嘅人互相影響而成嘅。

## 睇埋
*複雜系統
*羊群心理
## 攷
社會動力學

**社會動力學**（）係社會學上嘅一套理論模型，將社會現象想像成由人類個體之間嘅互動而形成嘅。
## 睇埋
*複雜系統
集體智能

**集體智能**（）指由個體之間嘅集體協作同競爭而創發出嚟嘅類似有智能行為，透過共識決策展現。舉例說明，想像一間企業，企業入面嘅員工成日會協作做嘢，途中會學習，但又會（例如）爭上位，又會有機會（例如）投票同間企業做決策，令到間企業彷彿好似曉接收外界資訊同做決策（有智能噉嘅行為）噉。

集體智能吸引咗唔少社會學同管理學工作者嘅思考，仲有人嘗試將集體智能嘅概念應用落去某啲細菌同動物身上。

## 睇埋
*創發
*集體行為
*集體心靈
## 引述
共識決策

**共識決策**（）係指一班人想一齊做決策，並且就個決策達致共識，最常見嘅方法有投票。
句子切割

**句子切割**（）係自然語言處理上嘅一樣工作，指
*攞一段字做 input；
*將段字分割做一句句句子，俾出嚟做 output；
嘅演算法。
集體行動

**集體行動**（）指一班人一齊採取行動嚟達致某啲目的。

## 睇埋
*團結
*暴動
*集體行為
*集體智能
*集體意識
## 攷
證據一致

**證據一致**（）係科學哲學上嘅一個概念，係指以下嘅諗頭：

## 睇埋
*科學理論
*奧坎剃刀
*不充分決定論
## 拎
*William Whewell, *The Stanford Encyclopedia of Philosophy*.
詞幹提取

**詞幹提取**（）係自然語言處理上嘅一樣工作，指
*攞一隻經過詞形變化嘅字詞做 input；
*俾出「隻字詞嘅詞幹」做 output；
嘅演算法。
## 睇埋
*構詞學
*資訊提取
*資訊抽取
## 引咗
字詞切割

**字詞切割**（word segmentation）係指「將一段字切割做一隻隻字詞」嘅工作，對自然語言處理好重要。喺英文等嘅文字當中，字詞切割好簡單，因為呢啲文字寫起上嚟每隻詞之間都有空格，不過喺粵文同中文等唔興用空格嘅文字裏面就撈絞啲。

## 睇埋
*文字分割

類:語言學
本質

**本質**（）係哲學上嘅一個概念。一樣事物嘅「本質」係指「令到嗰樣事物係佢屬嘅嘢」嘅性質。

舉例說明，假想家陣將「檯」定義做「有四隻腳、俾人擺啲嘢喺上面嘅人造物件」，噉攞兩件物件，一件係木造一件係鐵造，但兩樣都係「有四隻腳、俾人擺啲嘢喺上面嘅人造物件」，噉「有四隻腳、俾人擺啲嘢喺上面嘅人造物件」呢樣特徵就係嗰兩件物件嘅本質，令佢哋可以算係「檯」。

## 睇埋
*本質主義
*理型論
*進化論，進化論表明，本質嘅概念唔可以攞嚟思考生物物種。
## 攷
泰奧·安哲羅普洛斯

**泰奧多羅斯·“泰奧”·安哲羅普洛斯**（；）係希臘一位出名嘅導演同編劇。

## 生平
泰奧多羅斯．安哲羅普洛斯1935年4月27號喺雅典出世。喺希臘內戰期間，佢爸爸被擄走，到佢9歲時先至返到屋企。後來安哲羅普洛斯講返，爸爸失踪以及童年尋父嘅經歷，對佢嘅電影作品影響好大。佢服完兵役之後，就去咗巴黎索邦大學讀書，不過佢好快就輟學轉到巴黎高級電影研究學院（L'Institut des hautes études cinématographiques）改讀電影。返回希臘後，佢做過記者同影評人。1967年，希臘發生政變後，佢開始拍電影。1968年，佢拍咗自己第一齣短片。1970年代，佢拍咗多齣關於現代希臘嘅政治電影。1978年，佢成為第廿八屆柏林影展嘅評審團成員。

安哲羅普洛斯喺接受訪問時承認，導演奧遜威爾斯嘅橫搖鏡頭、深焦技巧，以及同溝口健二嘅場面調度技巧，影響佢好大。佢亦講過，塔可夫斯基1979年嘅電影作品《潛行者》對佢影響至深。 

2012年1月24號晚上，佢喺雅典附近開拍遺作《The Other Sea》期間，喺比雷埃夫斯橫過馬路時，畀一架由休班警員駕駛嘅電單車撞到，送院搶救但不治，享年76歲。

## 風格
安哲羅普洛斯將長鏡頭發揮至最高美學境界，仲推上希臘悲劇嘅高度。早期，佢愛講政治同歷史，曾經畀人歸類僽馬克思電影工作者。後來佢轉講人物。到咗晚期，就經常以存在狀態同人類命運入題。神話、寓言、象徵、反思、冥想等形式，一直係佢通達嘅電影語言。佢講故仔嘅力量，除咗嚟自睇得見嘅畫面（好似荒原似嘅希臘風景），亦在於睇唔見嘅畫面（就似《霧中風景》女童被施暴一幕）。有時，溢出畫面外嘅聲音同空間，比畫面內說明的嘅仲要震撼。佢嘅電影經常出現尋父情節，電影語言偏愛用360度橫搖鏡頭、畫外空間，以及長鏡頭。雖然佢嘅電影充滿尋找、旅程等元素，但未被視為公路電影。

佢話自己嘅作品可分為三個階段，分別係歷史和政治時期、人物故事時期、以及存在反思時期。左翼影評人出身嘅佢從未斷絕對社會同埋群眾嘅關懷。佢嘅電影人物彷彿總係喺旅途上，但又唔係漫無目的喺公路徜徉。人類嘅宿命、永恆嘅回歸，始終貫徹佢嘅作品之中。

## 作品
*1968 廣播（短片）
*1970 重構
*1972 三六年的歲月
*1975 流浪藝人
*1977 獵人
*1980 亞歷山大大帝
*1983 雅典，重返衛城
*1984 塞瑟島之旅
*1986 養蜂人
*1988 霧中風景
*1991 鸛鳥踟躕
*1995 尤利西斯的凝望
*1998 一生何求
*2003 悲傷草原
*2008 時光微塵

## 攷

## 拎

* 
* 
* Theo Angelopoulos in musicolog
索尼娛樂

**索尼娛樂**（**Sony Entertainment**）係一間2012年喺美國成立嘅全球娛樂公司。經營索尼大多數嘅電影，電視同音樂業務。佢係索尼嘅子公司，由Sony Corporation of America管理。

## 攷
https://www.sonypictures.com/corp/press_releases/2018/01_18/011918_spwa.html
https://www.sony.com/en_us/SCA/index.html
Sony Corporation of America

**索尼美國分部**（Sony Corporation of America）喺索尼集團設喺紐約嘅子公司，負責管理公司喺美國嘅業務。

## 攷
黃駿軒

**黃駿軒**（**Wong Chun Hin**，）係香港已故足球員，司職進攻中場，效力過香港超級聯賽球隊理文同埋香港甲組聯賽球會深水埗足球隊。

## 球會生涯
黃駿軒香港出世，係東方自家培訓嘅青年軍。2013年，黃駿軒被外借至香港甲組足球聯賽球隊晨曦。2014年5月11號，喺青衣運動場舉行嘅港甲聯賽煞科，由晨曦迎戰南區，黃駿軒喺開賽6分鐘攞到職業生涯嘅首個入球，最終晨曦以2–3不敵南區。2014年8月，黃駿軒被外借至香港超級聯賽球隊黃大仙。2015年10月17號，灝天黃大仙主場迎戰勁旅南華，因黃駿軒於78分鐘解圍失誤，令南華外援艾華頂入空門奠勝，最終灝天黃大仙以1–2不敵南華。2016年4月11號，灝天黃大仙憑小將黃駿軒喺89分鐘混戰中把握機會為主隊頂入，為灝天黃大仙以3–3逼和標準流浪。2016年8月，黃駿軒被外借至香港超級聯賽球隊理文流浪，於2017年6月5號以3–0擊敗R&F富力嘅聯賽取得咗加盟後嘅首個入球。球季完結後，黃駿軒再被外借到新成立嘅港超聯球會理文，並即喺9月30號對和富大埔嘅聯賽，攞到加盟後嘅首個入球，最終協助理文以2–2賽和對手。

2020/21球季，黃駿軒改投港超聯球會流浪。佢於10月25號對傑志嘅菁英盃比賽初次上陣。2021年5月16號，港超聯第三循環護級組賽事晉峰對標準流浪，黃駿軒攻入其加盟後首個入球。

2022年6月6號，警方指傍晚6點52分接獲途人報案，發現一名男子倒卧屯門山景邨景美樓對開，警方表示警員接報到場後，證實該名男子身份係黃駿軒，已經死亡，終年26歲。

## 國際賽生涯
黃駿軒於2017年7月入選香港U22代表隊，參與喺朝鮮舉行嘅亞洲23歲以下錦標賽外圍賽，但最後香港以1勝2和不敗嘅成績，未能成為五隊最佳次名之一，無緣晉身決賽周。

## 榮譽
;香港代表隊
* 東亞足球錦標賽U15亞軍（2012年）
* 東亞足聯U18青年錦標賽冠軍（2013年）
* 香港國際七人賽亞軍（2016年）
* 港澳青年埠際賽冠軍（2012年）
* 港澳埠際賽冠軍（2014年）

## 參考

## 出面網頁
*香港足球總會網頁球員註冊資料

類:香港從高空跳下自殺身亡者
順

**順**可以指：
*大順，李自成政權
*順德嘅簡稱，廣東嘅地方
*四順嘅簡稱，香港嘅地區
*順 (啤牌)（變調讀「筍」），啤牌組合
若蟲

**若蟲**（；，）係某啲昆蟲嘅幼體，同幼蟲唔同：幼蟲會透過結蛹嘅方式完全變態，變成外形上完全唔同嘅成蟲； 就唔同，行唔完全變態，唔會結蛹，隻  同成蟲喺外形上好多時都好相似。好似蟬、螳螂同蜻蜓等嘅昆蟲都係行唔完全變態嘅。

## 睇埋
*毛蟲
*幼體
BERT

（全名 ）係一種建基於 Transformer 嘅機械學習技術，由 Google 開發，專門攞嚟做自然語言處理。
集體意識

**集體意識**（）係指一班人共有嘅信念、諗頭同價值觀，令佢哋能夠成一個有返咁上下團結嘅社會。

集體意識可以引致羊群效應。
## 睇埋
*集體行為
*集體行動
*羊群效應
## 攷
文件詞彙矩陣

**文件詞彙矩陣**（）係自然語言處理上會用到嘅一種矩陣。喺一個文件詞彙矩陣，每行打戙行表示應付緊嘅其中一份文件，而每行打橫行表示一個詞彙，個矩陣每格入面嗰個數表示對應嗰個詞彙喺對應嗰份文件入面嘅「重要性」。
## 睇埋
*資訊提取
*Tf-idf
*資訊系統
*合成詞處理
袁大明

**袁大明**，香港自然療法倡議者，曾經創立政治組織香港更好大行動，網台源電台，又有意參選立法會但因國籍問題未能入閘。

## 早年生涯
袁大明喺60至70年代期間喺美國讀書，之後回港任職會計，又喺IBM做咗4年電腦工程師。之後去咗加拿大同其他唔同地方鑽研自然療法，直到1987年返番香港。佢亦曾經同時事評論員王岸然一齊喺香港人民廣播電台（已經結束營運）主持節目《香港出路》。

## 事件同爭議

### 2008年報名參選立法會選舉
袁大明曾經有意參選2008年香港立法會選舉，出戰香港島直選，並曾經得到王岸然支持同協助選舉工程，佢嘅政綱當時話自己支持普選，但就比起民主派候選人保守，並無提及要喺2012年落實。但因為未能成功放棄加拿大國籍問題未能入閘。

### 2016年被襲擊事件
喺2016年2月，佢喺金鐘太古廣場附近被襲擊，需要送院縫四針。

### 主張飲用雙氧水爭議
1996年，香港基督教錫安教會因為領袖梁日華主張飲用雙氧水能醫百病，包括癌症同愛滋，令當時香港社會同醫學界嘩然，亞視節目《今日睇真D》亦有討論事件，而袁大明就喺節目受訪表態聲援梁日華。

## 著作

* 《醫療風暴》1991年卓思出版社出版，同周兆祥合著
* 《洗腸風雲》
* 《勇闖健康新境界》
* 《自然療法知多Ｄ》

## 參考
今日睇真D

《**今日睇真D**》（；當時簡稱《**睇真D**》）係香港亞洲電視製作嘅一個資訊娛樂節目，由轉職自無綫電視嘅余詠珊創製，編導張志明，1994年3月21號去到2000年12月15號喺本港台播出，係香港電視史上首個同類型節目。《今日睇真D》每集長度1小時，以「《睇真D》精神」採訪時事同娛樂消息，嘗試補足傳統新聞報道嘅不足，曾為亞視帶來唔錯嘅收視率；1994年10月，無綫翡翠台推出同類型節目《城市追擊》以奪回收視。

## 參考
遺傳連鎖

**遺傳連鎖**（，又叫做**基因連鎖**）講嘅係喺有性生殖中嘅減數分裂期，同一條染色體上兩個貼得比較近嘅基因嘅DNA序列好容易同時傳畀後代。如果兩個遺傳標記所在嘅基因座離得好近，噉佢哋喺染色體互換過程中分入唔同染色單體裏便嘅機會就細咗，好似連埋一齊咁，所以嗌佢做遺傳「連鎖」。換言之，同一個染色體上兩個基因離得越近，佢哋發生基因重組嘅概率就越低，就越容易同時傳落去。唔同染色體上嘅基因係完全唔連鎖嘅，但佢上便可能有害嘅等位基因嘅外顯度可能受其他等位基因嘅影響，而依啲其他等位基因可能喺第啲染色體上便。

遺傳連鎖係孟德爾定律最明顯嘅例外。第一次證實有遺傳連鎖嘅實驗係1905年做嘅。嗰陣時啲人仲唔明白點解有啲性狀會一齊遺傳。後屘研究揭示咗基因係同物理距離有關係嘅物理結構。

一般用厘摩（cM）單位來計遺傳連鎖嘅程度。兩個遺傳標記之間隔咗1 cM表示每100個減數分裂產物中，有1個裏便，嗰兩個遺傳標記分咗入唔同嘅染色體，或者每50次減數分裂就分咗1次。

## 攷
金融資本主義

**金融資本主義**（）係一種關係，生產過程（即係做嘢）從屬於金融體系入便嘅貨幣利潤積累過程（即係搵錢）嘅。所以，金融資本主義係資本主義嘅一種形式，初初喺經濟裏便做儲蓄同投資之間嘅中介嘅，而家變成咗主導功能，廣泛噉影響埋政治進程同社會發展。由20世紀晚期開始，嘅過程令到唔論係唔係新自由主義嘅形式，金融資本主義都變成咗全球經濟嘅主導力量。

## 特徵
金融資本主義嘅特點係，佔據主導地位嘅係追求透過買賣或投資貨幣同金融產品（譬如債券、股票、期貨同其他衍生工具）嚟搵錢，另外就係貸錢收利息；馬克思主義分析家（佢哋最先提出「金融資本主義」呢個講法）認為噉樣係剝削勞動者嚟畀收入畀啲非勞動者。而資本主義經濟觀念嘅學術擁躉，例如歐根·博姆-巴維克，就認為呢啲利潤係生產嘅一部分，噉做先發展到經濟，兼且對沖啲避免唔到嘅風險。

喺金融資本主義中，無論銀行定係投資公司，啲金融中介機構都成為咗大家關注嘅焦點。存款銀行吸引人去存錢，然之後放貸，而投資銀行就喺銀行之間嘅市場度擸錢並再貸款過畀投資用途；而相比之下，投資公司就代表住其他公司，將佢哋啲股票或者證券賣畀投資者作投資用途。

### 社會影響
「金融資本主義」呢個詞嘅含義唔單只係「金融中介喺現代資本主義經濟裏便好重要」噉解。佢另外一方面係「有錢大晒」，有米嘅人對政治進程同經濟政策目標會有好大影響。

認為，21世紀金融資本嘅主導地位導致喺全球經濟當中，投機行為得到嘅偏好，要多過投資畀企業嘅成長；而前者好似賭錢噉，即所謂嘅「賭場資本主義」（Casino Capitalism）。

## 睇埋
*投機

## 參考

## 延伸閱讀

* Rudolf Hilferding, *Finance Capital* (1981[1910])
* Giovanni Arrighi, *The Long Twentieth Century: Money, Power, and the Origins of our Times* (1994)
* John Kenneth Galbraith, *The New Industrial State* (1974)

## 拎

* The age of monopoly-finance capital
時序保護猜想

**時序保護猜想**（ ，又叫做**時序保護假說**）係物理學家史蒂芬·霍金諗出嚟嘅一個猜想，佢認為標準廣義相對論之外，有啲而家仲未知曉嘅物理定律，會阻止除咗微觀尺度以外嘅任何時間旅行——就算廣義相對論表明時間旅行喺理論上係得嘅（例如喺能夠超光速嘅情況下）。數學上，廣義相對論嘅場方程有啲解中存在封閉類時曲線，表明時間旅行係有可能嘅。時序保護假說同宇宙審查假說唔一樣，宇宙審查假說裏便，每條封閉嘅類時曲線都穿過事件視界，咁就可能阻住觀察者睇到到因果律違反 （或者時序違反）嘅情況。 

## 緣起
係一篇1992年嘅論文中，霍金使用比喻嘅講法「時序保護機構/機制」（）嚟解釋物理定律唔畀宏觀尺度嘅時間旅行發生，噉就唔會出現時間悖論。佢認為：

時序保護機構嘅諗法可能來源於一啲科幻作品中時間警察之類嘅機構，譬如波爾·安德森嘅《時間巡邏》系列故事、阿西莫夫嘅小說《永恆的終結》、電視劇《超時空奇俠》。霍金篇論文發表之後，保羅·萊文森（Paul Levinson）寫咗小說《時序保護事件》，佢嘅世界觀裏便，如果有邊個科學家就嚟搞出任何形式嘅時間旅行，宇宙就會殺咗佢。

## 睇埋

* 因果關係
* 宇宙審查假說
* 諾維科夫自洽性原則
* 時空穿梭
* 蟲洞

## 參考

## 書目
* Hawking, SW, (1992) *The chronology protection conjecture.* Phys. Rev. D46, 603–611.
* Matt Visser,  in *The Future of Theoretical Physics and Cosmology: Celebrating Stephen Hawking's 60th Birthday* by GW Gibbons (Editor), EPS Shellard (Editor), SJ Rankin (Editor)
*
外顯語義分析

**外顯語義分析**（）喺自然語言處理同資訊提取係一種用向量表示一段文字嘅做法。

外顯語義分析會攞一段字，每隻字都喺成段字嘅 tf–idf 矩陣表示成打戙嘅向量，而成段字就表示成佢啲字嘅向量嘅幾何中心。

## 睇埋
*分佈語義
## 攷
地理學第一定律

嘅**地理學第一定律**（）講嘅係「所有嘢都同第啲嘢有關係，但係近嘅嘢嘅關係大過遠嘅嘢」。呢個第一定律係同空間自相關性呢啲基本概念嘅基础，特別係應用喺中嘅方法，並且支撐咗嘅。佢係大衛休謨鄰近法則嘅現代表述。

托布勒係1969年舉行嘅國際地理聯合會定性方法委員會會議上首次提出咗呢個開創性嘅諗法，後尾佢喺1970年將呢個諗法發表出嚟。雖然講出嚟好簡單，但是呢個諗法嘅意義深遠。如果無呢樣嘢，「原則上地球表面任何地方嘅各種狀況都能夠喺任何細區域裏便出現。通過賦予屬性畀面狀對象嚟描述佢嘅近似均質嘅區域將唔會存在。地形表面會亂晒坑咁，度度都係無窮大嘅坡度，並且啲表面嘅輪廓會無限密集兼且扭曲。空間分析，甚至乎生活本身，都係冇可能嘅。」

而**地理學第二定律**就冇咩人知道，呢個係對第一定律嘅補充：「興趣區域（研究關注嘅區域）出便嘅現象會影響入便發生嘅嘢」。

## 基礎同背景
呢個理論係基於嘅概念，即「距離本身阻住咗地點之間嘅相互作用。兩個地方相距越遠，障礙或成本就越大」。例如，同行路去街坊嘅士多買三文治相比，人們冇乜理由穿過成個城鎮去買一樣嘅三文治。呢個例子中，障礙或成本可以攞時間（時間量同時間值）、交通成本同埋個人肌肉能量損失嚟計，呢啲都要加埋到買三文治嘅價錢裏便，令到摩擦比較高。距離嘅摩擦同成本嘅增加共同導致咗距離衰減效應。

## 睇埋
*空間自相關

## 參考
類氫原子

**類氫原子**（）係只有一粒電子嘅原子，同氫原子係等電子體，例如，He+、Li2+、Be3+同B4+等等都係類氫原子，又叫**類氫離子**。
吸引子

**吸引子**（）係混沌理論上嘅一個概念。簡化噉講，一個系統嘅吸引子係一個「嗰個系統傾向會進入」嘅狀態。

精確些少噉講，家陣設 t 做時間、a 係個系統嘅初始狀態，而 f(t, a) 做一個函數，個函數表示個系統以 a 做初始狀態嘅話喺時間點 t 嘅狀態；假想 a 有好多個可能數值，响最基本上，一個吸引子
*會係相空間（指包括個系統所有可能狀態嘅空間）嘅一個子集 A，
*a 嘅可能數值當中，有「好多」個最後都會令個系統進入 A，或者大機率會令個系統進入 A 。
## 睇埋
*多穩態
## 攷
索引典 (資訊提取)

响資訊提取上，**索引典**（）係一種受控詞表，用嚟指定中繼資料嘅語義展現。

## 睇埋
*自然語言處理
可進化度

**可進化度**（）係指一個系統有幾能夠作出有適應性嘅進化，愈能夠做到呢樣嘢就愈算可進化度高。

生物有高嘅可進化度：噉係因為生物可以有個體差異（所以「適應能力勁啲嘅個體，傳播自己嘅基因嗰陣比較成功」呢家嘢可以發生），而且生物仲能夠透過突變等嘅機制，創造出有適應性嘅個體特性。

## 睇埋
*複雜系統
*物競天擇
*進化論
## 攷
進化運算

**進化運算**（）係泛指一啲受物競天擇嘅諗頭啟發、用嚟做全局最佳化嘅演算法。

例子可以睇遺傳演算法。
## 攷
進化機械人學

**進化機械人學**（）係泛指機械人學上用物競天擇嘅諗頭嚟設計機械人嘅做法。
## 睇埋
*遺傳演算法
## 攷
獅子山下的故事

《**獅子山下的故事**》，前名《**獅子山下·情**》，係套2022年中國電視劇，為慶祝香港主權移交25週年而製作，國家廣播電視總局2021年網絡視聽節目精品創作傳播工程嘅入選作品，由紫荊文化集團有限公司、上海騰訊企鵝影視文化傳播有限公司、北京凡一文化傳播有限公司出品同埋北京凡一文化傳播有限公司製作，黃覺同胡杏兒領銜主演，李治廷、謝君豪、吳千語、樊亦敏、周柏豪、許雅婷、梁靖康、陳家樂、楊明娜及熊黛林主演，聶遠同埋翁虹特邀主演，譚耀文同埋羅嘉良特別演出。呢套劇以時代變遷為背景，講述咗香港一間茶餐廳幾代人嘅故仔，2022年6月12號起中央電視台綜合頻道黃金檔劇場首播。

## 播出時間

### 首播

## 主要角色
*胡杏兒 飾演 梁歡
*譚耀文 飾演 李高山
*李治廷 飾演 羅梓康
*謝君豪 飾演 羅一同
*黃覺 飾演 勞金
*吳千語 飾演 李友好
*周柏豪 飾演 勞永逸
*陳家樂 飾演 羅梓良
*許雅婷 飾演 勞永安
*梁靖康 飾演 謝朗峰
*郭少芸 飾演 羅一喜
*樊亦敏 飾演 甄茜美

## 外間反應

* 主演嘅胡杏兒曾經透露，劇集係喺佛山片場嘅街景拍攝，並且經過後期製作處理，有部分網民就覺得鏡頭太假，點解係全布景。

## 參考


## 出面網頁
*獅子山下的故事 - 香港開電視
大群行為

**大群行為**（）係集體行為一種，指一大群大細相近嘅動物一齊行動，可能喺同一地點做同樣嘢，或者一齊向同一個方向郁動。
## 睇埋
*複雜系統
*羊群心理
## 攷
理性選擇理論

**理性選擇理論**（）係經濟學上嘅一套理論，主張經濟個體喺做經濟決策嗰陣
*會做成本效益分析；
*完全理性，會想令自己效益有咁高得咁高；
*無形之手－佢哋對自己利益嘅追求會提升社會整體嘅福祉。

## 睇埋
*遞移關係：廿世紀嗰陣嘅經濟學，成日都會將人當做完美理性嘅決策者，認為人做經濟決策嗰時會喺腦入面同每個選項計個數，表示嗰個選擇「有幾吸引」；呢個諗法會預測，喜好呢家嘢應該係遞移嘅，如果一個人鍾意選項 A 多過鍾意選項 B 而同時又鍾意選項 B 多過鍾意選項 C，噉佢理應會鍾意選項 A 多過鍾意選項 C，不過實證嘅研究表明，呢個預測唔成立。
*成本效益
*有限理性
*經濟人
*複雜系統
## 攷
近便政策最佳化

**近便政策最佳化**（**，PPO**）係一類無模型嘅強化學習演算法。PPO演算法屬政策梯度方法，即係啲演算法係跟個政策空間當中 / 出政策，而嘸係挃值畀啲狀態-動作孖。

PPO 演算法有一啲優點係信任域政策最佳化 (TRPO) 都有嘅，但 PPO 易實現、通用過 TRPO，又有樣本複雜度好過。

## 變體
PPO 有兩種主要嘅變體，一種係 PPO-Penalty，一種係 PPO-Clip。

## 睇埋

* 強化學習
* 時間差分學習
* 博弈論

## 考

## 連出去

* OpenAI 嘅 Announcement 畀近便政策最佳化
機械行為

**機械行為**（）係一隻領域，試解釋、理解AI智能體但係係透過啲觀察，啲類似觀察人或者動物喺研究人、動物行為嗰陣嘅方法嘅（見行為主義）。

## 睇埋

* 解釋得嘅 AI

## 考
廢奴主義

**廢奴主義**又叫**廢奴運動**，係推動廢除奴隸制嘅思想同運動，喺歐洲啟蒙時代開始出現，喺18世紀尾到19世紀逐漸見到成效。
古巴革命

**古巴革命**係1953年到1959年期間古巴嘅一場民主革命，由菲德爾·卡斯特羅領導，最後成功推翻獨裁者巴蒂斯塔。
薯仔甲蟲

**薯仔甲蟲**（***Leptinotarsa decemlineata***），係種針對薯仔嘅害蟲，而呢種甲蟲喺生物分類上屬金花蟲科，原產北美洲嘅美國哥羅拉度州嗰頭嘅洛磯山脈地區。
原駝

**原駝**（***Lama guanicoe***）係種駱駝科羊駝屬嘅動物，同大羊駝係近親，原產南美洲南部地區。
三角龍

**三角龍**（**Triceratops**）係種恐龍，生物分類上屬角龍科，最大特徽係頭頂有三隻角，係美洲好常見嘅草食性恐龍。
尤利西斯

《**尤利西斯**》（***Ulysses***）係本長篇小說，由愛爾蘭現代主義作家喬伊斯寫作，1922年出版。

## 睇下
*《奧德修記》
烏拉爾圖

**烏拉爾圖**係前860年到前590年期間成西亞嘅一個古國，喺黑海嘅東南部、裏海嘅西南部，亞美尼亞高原嘅週邊。
立陶宛大公國

**立陶宛大公國**係1236年到1795年期間歐洲嘅一個大公國，1251年到1263年曾經係立陶宛王國嘅一部份，自1569年開始係波蘭立陶宛聯邦嘅一部份。
君王論

《**君王論**》（***Il Principe***）又叫《**君主論**》，係本政治論著，由意大利作家馬基雅維利寫作，1513年寫畀翡冷翠共和國統治者羅倫佐二世，1532年出版。
嘉嘉醫療自助班

《**嘉嘉醫療自助班**》（ ）係香港奇妙電視製作嘅健康資訊節目，由敖嘉年同梁嘉琪主持，2022年4月23號到10月1號逢禮拜六21:30-22:30喺HOY TV播出，之後10月9號到10月23號逢禮拜日21:00-22:00播出。節目用唔同嘅病症做主題，又會請藝人嘉賓討論或者分享親身經驗。每集節目入面亦有個短劇環節《陳生一家人》，由李尚正、黃芳雯等人演出。

## 每集一覽

## 節目調動
*2022年5月14號：由於直播《德國甲組聯賽 - 禾夫斯堡 對 拜仁慕尼黑》，所以停播一次。

## 註

## 出面網頁
*嘉嘉醫療自助班 - 香港開電視
破發

**破發**可以係：
*破發 (網球)，網球術語，指喺對手嘅發球局入面贏一局
*破發 (股市)，股市術語，指股票嘅交易價格跌到低過發行價
前 (歌)

《**前**》係香港特別行政區政府官方為「香港特別行政區成立二十五周年紀念」官方活動指定嘅獻禮歌曲，由多位香港歌手參與錄製，呢首歌喺2022年5月31號喺網上首播。張家誠作曲，陳少琪作詞，歌曲由統籌陳少琪、張家誠。

## 製作團隊
*作曲：張家誠
*填詞：陳少琪
*編曲：張家誠
*監製：張家誠、陳少琪

## 演唱歌手
*譚詠麟
*張學友
*劉德華
*鍾鎮濤
*陳慧嫻
*草蜢
*李克勤
*容祖兒
*楊千嬅
*雷有輝
*呂方
*張杰
*張靚穎
*伍珂玥
*梁漢文
*林峯
*衛蘭
*李幸倪
*江海迦
*菊梓喬
*吳若希
*胡鴻鈞
*林曉峰
*蕭凱恩
*炎明熹
*曾比特

## 參考

## 出面網頁
*慶祝香港特別行政區成立二十五周年紀念-主頁
*
覓食

**覓食**（；）係指一隻動物「喺野外搜尋嘢食」嘅行為。

動物行為學上有詳細研究覓食呢種行為，並且將唔同嘅覓食行為分門別類。

## 捕食

捕食係生態學入面生物之間互動嘅一種方式。喺呢種互動方式入面，互動嘅其中一方（捕食者）會去捉對方（獵物），殺死後者同埋將後者食落肚。

如果有種生物 A 硬係會畀另一種生物 B 捕食，噉 B 就係 A 嘅天敵

捕食有好多種方法。例如
*捕食者可以齋靠速度，包得快過獵物，例如獵豹（*Acinonyx jubatus*）噉；
*成群噉追獵物，例如狼（*Canis lupus*）就興用呢種方法。

## 貯食

## 註釋

## 攷
機械可讀字典

**機械可讀字典**（）係指一本以電子形式儲起、特登設計到可以俾電腦自動噉讀取嘅字典，對自然語言處理嚟講好有用。
## 技術

*標記語言
*語義網絡
## 睇埋
*字典
哈薩克民主黨

**哈薩克民主黨**（）係哈薩克一個未註冊嘅政黨，由前記者同政治活動家創立同領導。黨嘅目標係建立一個獨立、強大、經濟發達、尊重人權嘅法治國家。

## 攷

分類:哈薩克政黨
社會科學哲學

**社會科學哲學**（）係有關社會科學嘅科學哲學， 思考社會科學嘅本質同埋「社科應該點搞」等嘅問題。
## 科學方法

首先，社會科學同第啲科學領域一樣，會跟足科學方法嚟去研究社會。社科界會：
#根據手上已知係真嘅事實，諗一啲理論出嚟（「基於我哋經已觀察到嘅呢啲現象，我推測啲現象背後嘅法則係噉噉噉，令社會有噉嘅特性」），呢啲理論好多時係用數學模型嘅方式嚟表達嘅；
#跟手就靠邏輯性嘅思考，去諗吓呢柞理論會做點樣嘅**預測**（「如果我提倡嘅呢個理論係真確嘅，理應會...」）；
#然後就做實驗同觀察嚟攞數據，驗證吓個理論嘅預測係咪真確（「如果我呢個理論係真確，呢個實驗理應會得出某個某個結果，而個實際嘅實驗結果係...」）；
#如果數據顯示，個理論係做唔到準確嘅預測嘅話，就要一係根據攞到嘅數據睇吓個理論要點改先可以令佢做到準確啲嘅預測，一係就要諗新理論取代舊理論。
上述嘅過程會係噉不斷重複，直至手上嘅理論做得到完全準確嘅預測為止－於是乎社會科學就有持續嘅發展，做到愈嚟愈準確嘅預測。
## 相關問題
*硬科學同軟科學
## 睇埋
*科學方法
## 攷
信任域政策最佳化

**信任域政策最佳化**（，**TRPO**）係一類無模型嘅強化學習演算法。佢係一種同策（on-policy）方法，限制KL分歧冇超過某隻數來保證新舊政策走差冇咁遠嘅。喺 TRPO 基礎上發展出有 PPO 啲方法。

## 考
林定國

**林定國**（，）係香港資深大律師，現任律政司司長。

## 簡歷
林定國喺2014年至2017年做香港大律師公會副主席，2017年至2018年做主席。佢亦由2015年起唔定期出任香港高等法院暫委法官。佢自2022年7月開始做律政司司長。

## 個人榮譽
* 太平紳士（2020年）
* 銀紫荊星章（2021年）

## 公職
*香港再出發大聯盟發起人
## 參考

## 出面網頁

* 
* GovHK 香港政府一站通：律政司司長 林定國, SBS, 資深大律師, JP
* 
* 林定國 ， 銀紫荊星章，資深大律師，太平紳士 | Our Hong Kong Foundation，團結香港基金 
* 

類:香港特別行政區主要官員‎
類:香港大學舊生
卓永興

**卓永興**（，）係香港現任政務司副司長。

## 簡歷
卓永興喺1981年獲委任做警務督察，1984年轉職政務職系，做過唔同決策局同部門。佢2007年至2010年做食物環境衛生署署長，2010年至2014年做勞工處處長，2014年至2015年做律政司政務專員，2015年至2019年做創新及科技局常任秘書長。2019年退休後佢亦做過政策創新與統籌辦事處對話辦公室主任，自2022年7月開始做政務司副司長。

### 其他崗位
* 2001年：食物環境衞生署助理署長（總部）
* 2001年6月至2003年12月：食物環境衞生署副署長（環境衞生）
* 2003年12月至2006年6月：公務員事務局一般職系處長
* 2006年8月至2007年12月：衞生福利及食物局副秘書長（食物及環境衞生）（後稱食物及衞生局副秘書長（食物））

## 屋企
卓永興個仔卓亦謙係香港電影編劇同導演。

## 勳銜
* 金紫荊星章（2019年）
* 太平紳士（2022年）

## 參考

## 出面網頁
* 
* 
* 

類:香港特別行政區主要官員
類:香港建制派人士
丘應樺

**丘應樺**（，）係香港航空業人士，大灣區航空首任行政總裁，香港政府商務及經濟發展局現任局長。祖籍梅州蕉嶺，丘逢甲家族後人。

## 簡歷
丘應樺1982年加入國泰航空，2015年至2017年做國泰港龍航空行政總裁，2017年做國泰航空董事會執行董事同航空服務董事。佢2021年加入大灣區航空做董事同行政總裁。佢自2022年7月開始做商務及經濟發展局局長，而大灣區航空行政總裁一職就由許漢忠接替。

## 公職
*香港再出發大聯盟發起人
## 選舉經歷
2016年第6屆香港立法會選舉，佢參選航運交通界功能界別，輸畀易志明；喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 攷

## 出面網頁
*GovHK 香港政府一站通：商務及經濟發展局局長 丘應樺

類:香港特別行政區主要官員

類:祖籍梅州
林世雄

**林世雄**（，）係香港工程師，曾任運輸及物流局局長、發展局常任秘書長（工務），身兼香港工程師學會、土木工程師學會、中國香港鐵道學會資深會員。

## 簡歷
林世雄1986年加入政府，由助理工程師做起，到2009年、2014年先後升任總工程師同首席政府工程師。佢2015年至2016年做土木工程拓展署港島及離島拓展處處長，2016年至2018年做土木工程拓展署署長，2018年至2021年做發展局常任秘書長（工務）。佢自2022年7月開始做運輸及物流局局長。

2024年12月5號，根據行政長官李家超建議，楊潤雄被國務院免去文化體育及旅遊局局長一職，由羅淑佩接任，同埋國務院宣布免去其林世雄嘅運輸及物流局局長職位，由陳美寶接替。

## 參考

## 出面網頁

類:前香港政府官員
甯漢豪

**甯漢豪**（，）係香港政府現任發展局局長。

## 簡歷
甯漢豪喺1989年加入政務職系，做過唔同決策局同部門。佢2008年至2010年做財經事務及庫務局副秘書長（庫務），2010年至2012年做行政長官私人秘書，2012年至2017年做地政總署署長，2017年至2022年做發展局常任秘書長（規劃及地政）。佢自2022年7月開始做發展局局長。

## 歷任主要職位
* 2005年4月至2008年10月：教育統籌局副秘書長（後改稱教育局副秘書長）
* 2008年11月至2010年3月：財經事務及庫務局副秘書長（庫務）
* 2010年4月至2012年6月：行政長官私人秘書（期間喺2010年4月晉升為首長級乙一級政務官/D4）
* 2012年7月31日至2017年6月30日：地政總署署長（期間喺2014年4月晉升為首長級甲級政務官/D6）
* 2017年7月1日至2022年6月30日︰發展局常任秘書長（規劃及地政）（首長級甲一級政務官/D8）
* 2022年7月1日至今︰發展局局長

## 榮譽
### 殊勳
* 官守太平紳士（）（2006年7月1日－）

## 參考資料

## 出面網頁
*GovHK 香港政府一站通：發展局局長 甯漢豪, JP

類:香港特別行政區主要官員
楊何蓓茵

**楊何蓓茵**（，）係香港政府公務員事務局現任局長。

## 簡歷
楊何蓓茵喺1986年加入政府做行政主任，1988年轉職政務職系，做過唔同決策局同部門。佢2008年至2012年做公務員事務局副秘書長，2012年至2017年做運輸署署長，2017年至2020年做教育局常任秘書長，2020年至2022年做公務員事務局常任秘書長。佢自2022年7月開始做公務員事務局局長。

## 參考資料

## 出面網頁
*GovHK 香港政府一站通：公務員事務局局長 楊何蓓茵, JP

類:香港特別行政區主要官員
何永賢

**何永賢**（，）係香港畫則師，香港政府房屋局現任局長。

## 簡歷
何永賢鄉下喺廣東省惠州市，1992年加入香港政府，由建築師做起，到2009年、2012年先後升任總建築師同政府建築師，2018年至2020年做建築署副署長，2020年至2022年做建築署署長。佢自2022年7月開始做房屋局局長。

## 出面網頁
*GovHK 香港政府一站通：房屋局局長 何永賢, JP

類:香港畫則師
類:香港特別行政區主要官員
孫東

**孫東**（，）係香港政府現任創新科技及工業局局長，係頭一個用普通話做溝通語言嘅香港特別行政區主要官員。

佢做過香港立法會選舉委員會界別議員，同埋香港城市大學生物醫學工程學系主任及講座教授，佢亦都係加拿大工程院院士、歐洲科學與人文學院院士，同埋美國電機電子工程師學會會士。

## 簡歷
孫東喺北京出世，喺1994年到香港攻讀博士學位，之後去海外深造，2000年返香港創辦高新科技公司，同喺香港城市大學做教授。

2021年12月19號，佢喺科技創新界以1,124票排名第30贏得議席，由2022年1月1號上任。

2022年4月，佢喺李家超無提政綱嘅情況下，有份提名李家超參與2022年香港行政長官選舉。

佢喺2022年6月19號辭去立法會議員職務，同日畀國務院根據候任行政長官李家超嘅提名而任命為創科工業局局長，同年7月1號就職。

## 言論

### 以造假展覽聲稱香港重返國際
喺2023年，包括機電工程署同香港警察等一啲政府部門同埋機構，喺「日內瓦國際發明展」獲獎，孫東就聲稱，香港代表團嘅參與正係香港重返世界舞台嘅最佳證明。但香港同台灣都曾經有傳媒人批評呢個活動嘅公信力，其中台灣《商業周刊》喺2013年就分析指，所謂嘅攞獎，其實獲獎率好高，而時事評論員馮睎乾亦揶揄，呢個展覽根本係「第三世界盛事」。

## 碎料
孫東除左係學者教授，更曾經開辦科創公司，進行產學研成果轉化，而香港出入境設施「e-道」目前使用嘅P-beam人體感應傳感器技術，即出自佢當年創立的公司嘅專利發明。

## 參考

## 出面網頁
* 
* Department of Biomedical Engineering | City University of Hong Kong，香港城市大學 工學院 生物醫學工程學系 
* GovHK 香港政府一站通：創新科技及工業局局長 孫東

類:前香港立法會議員
類:香港大專院校教授
類:多倫多大學舊生
類:香港中文大學舊生
類:清華大學舊生
類:北京人
孫玉菡

**孫玉菡**（，）係香港政府勞工及福利局現任局長。

## 簡歷
孫玉菡1994年加入政府政務職系，做過唔同決策局同部門。佢2011年至2012年做食物及衞生局副秘書長（衞生），2012年至2017年做食物及衞生局醫療規劃及發展統籌處處長，2017年至2020年做財經事務及庫務局副秘書長（財經事務），2020年至2022年做勞工處處長。佢自2022年7月開始做勞工及福利局局長。

## 參考

## 出面網頁
*GovHK 香港政府一站通：勞工及福利局局長 孫玉菡, JP

類:香港特別行政區主要官員
胡英明

**胡英明**（，）係香港政府現任廉政專員，前任懲教署署長。

## 簡歷
胡英明喺1988年加入人民入境事務處（而家叫入境事務處）做助理入境事務主任，1989年轉職懲教署做懲教主任。2011年升做懲教事務高級監督，2012年升做懲教署助理署長，2018年升做懲教署副署長，同年坐正做懲教署署長，2022年退休。佢自2022年7月開始做廉政專員。

## 參考

## 出面網頁
*GovHK 香港政府一站通：廉政專員 胡英明, CSDSM

類:廉政專員 (香港)
類:前香港公務員
林智遠

**林智遠**教授（，）係香港執業會計師，香港政府審計署現任署長，做過香港立法會選舉委員會界別議員。

## 簡歷
林智遠自畢業後一路從事會計行業，做過唔同會計師事務所，2005年創立遠景會計師事務所做公司主席。佢亦做過香港華人會計師公會會長、香港會計師公會副會長。2021年12月19號，佢喺以970票排名第40贏得議席，由2022年1月1號上任。

之後佢喺李家超無提政綱嘅情況下，有份提名李家超參與2022年香港行政長官選舉。

佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲審計署署長，7月1號就職。

### 學歷
* 香港中文大學財務學理學碩士
* 香港科技大學工商管理碩士
* 香港浸會大學工商管理（榮譽）會計學學士

## 參考

## 出面網頁
* 
* 
* 林智遠 Nelson Lam - YouTube

類:前香港立法會議員
類:香港中文大學舊生
類:香港科技大學舊生
類:香港浸會大學舊生
區嘉宏

**區嘉宏**（，）係前香港政府入境事務處長。

## 簡歷
區嘉宏1966年香港出世，佢喺1988年加入人民入境事務處（而家叫入境事務處）做入境事務主任嘅政治助理，2009年升做總入境事務主任，2014年升做助理首席入境事務主任，2015年升做首席入境事務主任，2018年升做入境事務處助理處長，2019年升做入境事務處副處長，2020年升做入境事務處處長。

2020年7月2號，畀國務院根據行政長官林鄭月娥嘅提名，任命區嘉宏做入境事務處長，原屬於香港特別行政區主要官員。

2023年9月13號，畀國務院根據行政長官李家超嘅提名同建議免去處長職務。區嘉宏喺服務入境事務處35年後開始退休前休假。，由原副處長郭俊峯接任，同月19號生效

## 處長任內參與嘅事件
* 
* 洪為民生日派對事件

## 個人榮譽
* 香港入境事務卓越獎章（2020年）
* 銀紫荊星章（2023年）

## 參考

類:香港特別行政區主要官員
類:前香港公務員
嘉宏
類:前香港政府官員
葉文娟

**葉文娟**（，）係香港政府行政長官辦公室主任，做過保安局常任秘書長。

## 簡歷
葉文娟1987年加入政府政務職系，做過唔同決策局同部門。佢2006年至2009年做衞生福利及食物局副秘書長（安老服務及社會保障）（2007年起改稱勞工及福利局副秘書長（福利）），2009年至2013年做保安局副秘書長，2013年至2019年做社會福利署署長，2019年至2022年做保安局常任秘書長，2022年7月開始做行政長官辦公室主任。

## 參考

## 出面網頁

類:前香港公務員
昆蟲下顎

昆蟲嘅**下顎**（）係指隻蟲口器附近最前方嘅一對突出物，用途係幫隻昆蟲「咬住」同切斷佢食緊嘅嘢，亦都可以攞嚟攻擊敵人。

下顎喺唔同目同科嘅昆蟲當中可以好唔同：例如兵白蟻嘅下顎就進化到好巨型，巨型到能夠對敵人造成巨大傷害，但搞到隻兵白蟻食嘢有困難，要啲工白蟻餵佢哋食嘢；又例如蝴蝶進化到冇下顎，而係用好似飲管噉又長又幼嘅構造吸花蜜等呈液體狀嘅嘢食。
建丘白蟻

**建丘白蟻**係一類嘅白蟻物種，特徵係識建造**白蟻丘**（，近似）並且成群噉住喺丘入便。建丘白蟻會用泥、白蟻口水同埋糞便溝埋一齊嚟起丘，通常會起喺排水良好嘅地方，直徑可達三十米。呢啲白蟻主要分佈喺非洲、澳洲同南美洲。

白蟻丘都有「生死」，好多時就算住喺佢哋入便嘅白蟻群體死晒，個白蟻丘都仲喺度。如果白蟻丘入便嘅隧道露咗出嚟，通常就代表個丘已經唔再有活動。有時起丘嘅白蟻死晒之後，其他白蟻群體（可能係同一物種，亦可能係唔同物種）會遷入佢哋留低嘅丘。

## 學名詞彙

文中提到嘅物種嘅學名：
*土白蟻：*Odontotermes*
*大白蟻：*Macrotermes*
*黑塚白蟻：*Amitermes*
*齊白蟻 (暫譯) ：''Syntermes''

## 丘嘅結構

白蟻丘嘅結構可以非常複雜。丘入面有龐大嘅隧道同導管系統，起到為巢穴通風嘅作用。為咗令通風效果更好，白蟻會建造通道，通向巢穴底下嘅地窖。成個丘起喺地下巢穴之上。巢穴本身係球狀結構，由大量巢室組成，形狀同大細都有好多唔同款式。有啲物種，例如土白蟻會喺丘入面建造開放式嘅煙囪或者通風口；又有一啲例如大白蟻就會建造封密嘅丘。而黑塚白蟻起嘅丘通常又高又幼。

白蟻丘入面有複雜嘅地道同通風道系統，而科學家一直認為噉嘅系統有助調節白蟻丘入便嘅氣溫。事實表明，白蟻丘能夠調節自己內部嘅溫度、濕度，甚至氧氣同二氧化碳等呼吸氣體嘅分佈。由於白蟻嘅新陳代謝會產生熱，呢股熱令丘入面嘅空氣有足夠浮力向上升，推到去白蟻丘嘅上層，最終經過丘表面嗰個佈滿咗窿嘅牆體，同外便嘅空氣交換熱同氣體。

以昆蟲建造嘅結構嚟講，白蟻丘非常龐大：根據健力士世界紀錄，最高紀錄試過搵到有個白蟻丘去到成 8.7 米咁高。

研究：巴西東北部嘅白蟻
有人喺巴西東北部做過研究，估計當地有大約兩億個白蟻丘，散佈喺一笪面積同英國差唔多咁大嘅地方，當中有啲丘去 3 米高 10 米闊，平均每隔 20 米就有一個。呢啲丘底下仲有成個地下隧道網絡，要掘晒佢哋出嚟估計要掘成十立方公里咁多嘅泥。

科學家試過攞其中 11 個丘去做放射性定年，結果最「後生」嗰個都有成 690 年歷史咁耐，而最老嗰個就起碼有 3,820 年。呢啲丘係由**齊白蟻**屬嘅白蟻起嘅，佢哋身長大約半吋。據估計，呢批白蟻丘可以話係地球上首次，有單一昆蟲物種做到咁大型嘅「生物工程項目」。


## 社會分層

白蟻具有真社會性。如果話一個群體有真社會性，意思係話啲成員會合作一齊照顧啲幼體，而且成年個體會分做識繁殖同唔識繁殖，兩組之間有分工。一竇白蟻會分做工蟻、兵蟻同埋蟻王蟻后三大「階層」：
*工蟻：三者中最細隻嘅，亦係成個蟻群入面數量最多嗰類個體。佢哋全部都係盲嘅、冇翼，而且喺性方面唔成熟。工蟻嘅主要工作係負責搵嘢食同水、掘地道嚟擴充個白蟻竇，而非工蟻嘅白蟻唔識做呢啲嘢，所以就要靠工蟻嚟養起佢哋。因此，工蟻對成個竇嘅生存嚟講不可或缺。
*兵蟻：負責「當兵」，即係要保護成個蟻群，對付入侵白蟻竇嘅動物；大隻嘅兵蟻發動攻擊嗰陣，佢哋會釋出帶有腐蝕性嘅唾液，喺打開嘅大顎中間傳開；而佢哋咬敵人嗰時，呢啲液體會沾落對方度，造成傷害，而且呢種液體接觸空氣之後好多時會凝固，變到好似膠水噉。
*蟻王蟻后：蟻王蟻后一公一乸，最大特徵係有生殖能力，會係噉交配，當中蟻后體型巨大，可以去到成 6 厘米咁長，會大量噉生蛋，維持個竇嘅白蟻數量。
如是者，工蟻一路工作同擴充白蟻竇，蟻王蟻后一路繁殖增加數量，順利嘅話個白蟻群就會一路擴張。

## 睇埋
*蟻竇
*蜜蜂竇
*超生物

## 註釋

## 引述

## 拎

* 白蟻/巢穴，不列顛百科全書講唔同白蟻物種住咩竇，當中有講白蟻丘。
* 引人入勝嘅白蟻建築學，BBC 出咗段影片講白蟻丘。
* 解碼自然：受到白蟻丘啟發，呢棟非洲大樓唔使冷氣就能夠「自然涼」！，呢段片講英語，帶繁中書面語字幕。佢哋提到就連人類嘅建築設計都有受白蟻丘啟發。
食碎屑生物

**食碎屑生物**（ | ）係指食「碎屑」維生嘅生物，當中「碎屑」係指啲生物嘅廢料（例如大便）或者死咗嘅有機物質。呢啲生物係生態系統嘅重要一環，擔當住「將啲廢棄咗嘅有機材料循環返用」嘅角色。

食碎屑生物有陣時可以對人造成侵擾，例如白蟻係食碎屑動物，出嗮名鍾意食木頭（一種死咗嘅有機物質），所以成日都會對木造建築物造成破壞。

## 睇埋
*分解者
## 攷
椿葉花椒

**椿葉花椒**（學名：***Zanthoxylum ailanthoides***）係芸香科花椒屬嘅植物，原產中國南部同東南亞。
白飯樹

**白飯樹**（學名：***Flueggea virosa***）係葉下珠科白飯樹屬嘅植物，分佈亞洲、非洲同大洋洲等地。
眾數

**眾數**（）喺粵語入面可以指：
*統計上講嘅眾數（參見）係平均嘅其中一種計法。
*語法上講嘅眾數（參見）係「詞語指多過一件物體」嗰陣嘅型態，例如英語入面就有規則，名詞指緊多過一件物體嗰陣詞尾要加 **-s**。
大圓葉胡椒

**大圓葉胡椒**（學名：***Piper umbellatum***）又叫**臺灣胡椒**，係胡椒科胡椒屬嘅植物，原產南美洲，之後亦有引入亞洲種。
眾數 (文法)

喺語法上，**眾數**（；英文簡寫 ）係指當某隻詞語指多過一件物體嗰陣嘅型態。例如英語就有種規則，名詞指緊多過一件物體嗰陣，詞尾要加  或者 （書寫上會用 **-s** 代表）－即係例如 **book** 指得一本書而 **books** 就係指多過一本書。亦有好多語言傳統上認為係冇語法眾數嘅，例如粵語就係噉。

## 歐洲語言

歐洲語言有別於漢語同其他東亞嘅語言。語法眾數呢家嘢喺歐洲語言中好常見，係詞形變化嘅一部份，最常見嘅做法係隻語言有某款特定嘅詞尾，專門加喺眾數名詞後，而某啲特定嘅詞會不規則變化。

譬如係英文噉，英文大部分名詞都有單數同複數之分。通常情況之下，英語會喺名詞最尾加  或者  表示眾數，而喺書寫上會用 **-s** 或者 **-es** 嚟標示，例如
* **book → books**：一本書 → 幾本書（加 -s）
* **bus → buses**：一架巴士 → 幾架巴士（加 -es）
* **child → children**：一個細路 → 幾個細路（唔規則變化）
有部份名詞唔跟呢條簡單規則：例如 **child** 一詞噉，佢嘅眾數唔係 **childs** 或 **childes** 而係 **children**；又例如 **foot**（近似）變做眾數就係 **feet**（近似）；另外英文史上深受羅曼語言（尤其係法文同拉丁文）影響，由呢啲語言大量借詞，呢啲外來詞嘅單眾數變法好多時都不規則。

諸如法語、德語、葡語... 等咁多歐洲語言，都係用加詞尾嘅做法嚟表達眾數，同時有部份詞語有不規則變化，但係眾數詞尾嘅樣就唔同語言都唔同，而且仲可能要配合性別同格方面嘅變化。

## 東亞語言

### 漢語
一般認為，漢語傾向孤立語，缺乏詞形變化，但係佢哋都有方法表達眾數方面嘅資訊。

漢語嘅名詞通常冇單眾數之分。喺中文書面語（原則上建基於官話）中，如果講嘅係人或者其他動物，往往會喺名詞後加**們**（普拼：）一詞，例如**他**係中文書面語中嘅單數第三人稱代詞（相當於**佢**）而**他們**就係眾數版本（相當於**佢哋**）；此外，代名詞以外嘅名詞都可以掕**們**，例如**路人**變**路人們**呀噉。

粵語亦有特有方式嚟表達眾數噉嘅資訊。粵語**哋**一詞係常用嚟表示眾數資訊嘅形態素，用法同官話嘅**們**或者英語嘅 **-s** 好相似，都係掕喺名詞後，分別在於**哋**只可以用於代名詞，唔可以亂咁加喺其他名詞之後，例如以下呢啲用法係正確嘅：
*我哋（我 + 哋）→ 表示**我**複數，即係我加埋同我一齊嘅其他人。
*你哋（你 + 哋）→ 表示**你**複數，即係你加埋同你一齊嘅其他人。
*佢哋（佢 + 哋）→ 表示**佢**複數，即係佢加埋同佢一齊嘅其他人。
相比之下，**老師哋**、**學生哋**、**貓哋**呢啲講法，就唔合乎標準粵語嘅語法，因為**老師**、**學生**、**貓**等都唔係代名詞。對於呢啲名詞，粵語可以喺詞前加**啲**嚟表示類似眾數嘅意思，例如**啲老師**、**啲學生**、**啲貓**呀噉。





除咗**哋**同**啲**，粵語（同好多主流漢語）可以喺名詞前加**諸**呢個形態素，好似**歐洲諸國**係指歐洲嘅一眾國家。而名詞後面有時亦可以加**眾**呢個形態素，譬如係**觀者**變做**觀眾**、**聽者**變做**聽眾**等等，都係表示一大班人。呢啲文言化嘅用法，就算係粵語口語都用得。

### 其他
日語都會用一啲詞尾去表達眾數，或者類似歐洲語言眾數嘅資訊。如果隻名詞係指緊人，就可以加呢個形態素，例如**子供**（日羅：）係指**細路**，而**子供たち**就可以用嚟指一班細路，而代名詞有時會加呢個形態素，例如**彼**（日羅：）係第三人稱男性代名詞，而**彼ら**指**佢哋**。

除此之外，喺東亞嘅語言中，講嘢嘅人可以索性講埋數詞出嚟，通常仲會掕埋量詞，例如**一個**、**兩件**、**三隻**呀噉，噉樣就算冇單眾數嘅詞形變化，聽者都好清楚名詞所指嘅物件係得一件定係有多件。由粵語同官話等嘅漢語，以至日語、泰語... 等都係噉。

## 睇埋
*人稱代詞
*語法數量
*尊嚴複數

## 註釋

## 引咗

## 拎
* 泰語中嘅眾數形態，Thai with Grace（譯：**典雅噉學泰語**）
血桐

**血桐**（學名：***Macaranga tanarius***）係大戟科血桐屬嘅植物，原產中國南部同東南亞。
咬人蕁麻

**咬人蕁麻**（學名：***Urtica thunbergiana***）係蕁麻科蕁麻屬嘅植物，原產東亞地區。
華麗榕

**華麗榕**（學名：***Ficus superba***）係桑科榕屬嘅植物，原產東南亞。
## 睇埋
*筆管榕‎（舊時學名*F. superba var. japonica*）
單葉蔓荊

**單葉蔓荊**（學名：***Vitex rotundifolia***）又叫**白背蔓荊**，係唇形科牡荊屬嘅植物，原產亞洲。
烏心石

**烏心石**（學名：***Michelia compressa***）係木蘭科含笑屬嘅植物，原產臺灣、琉球同日本南部。
厚果雞血藤

**厚果雞血藤**（學名：**'）又叫**沖天子'''，係豆科崖豆藤屬嘅攀援藤木，原產東亞同南亞。

類:藤木
類:草本植物
級 (文法)

**級**（）係文法上嘅一個概念，指對形容詞同副詞作出詞形變化，用嚟指樣事物「有幾展現到隻形容詞或者副詞指嘅特徵」。

比較（comparative）係指隻字嘅變化反映「比較有或者比較冇嗰樣特徵」，例如英文字 **tall**（高）嘅比較級係 **taller**（高啲）。

最高（superlative）係指隻字嘅變化反映「最有或者最冇嗰樣特徵」，例如英文字 **tall**（高）嘅最高級係 **tallest**（最高）。

## 攷
情態動詞

**情態動詞**（）係動詞嘅一種，指隻動詞表示情態（情態表示樣嘢同真相嘅關係，即係樣嘢有幾可能、容唔容許或者應唔應該呀噉）。

英文嘅情態動詞有 **can**、**may**、**should** 呀噉。
專有名詞

**專有名詞**（；），簡稱**專名**，又叫**固有名詞**（日式中文），係名詞嘅一種，指隻名詞係指緊一件特定嘅物體，例如「歐洲」（指緊一笪地方）、「阿莊」（指緊一個人）或者「微軟」（指緊一間企業）都係固有名詞。

相比之下，普通名詞（common noun）係指緊一類嘅物體，例如「大陸」、「人類」同「企業」都係普通名詞。

## 標點符號

現代中文有專名號及書名號，一共兩種用於專有名詞嘅標點符號；後者會用嚟標示文藝作品等嘅名，其他嘅就只可能會用前者標示。佢哋嘅用法，以下列兩類為主。
### 傳統式
當取此風格，文字橫排時，底綫式專名號及底綫式書名號皆會用到，每逢遇到專有名詞彼此連接，佢哋嘅底綫都要稍為分開；文字直排時，啲綫會劃喺啲字嘅左邊。由於佢同好多電子系統唔相容，現時已經式微，不過仍然會用於部分繁（／正）體字教科書及加咗其他現代標點符號嘅古文，基礎教育亦會將此傳授予學生。

### 流行式
取此風格時，無論文字係橫排定係直排，都唔用專名號，只用前後括號式書名號。現時佢喺所有中文地區都好流行，無論文字係以電子檔案定係印刷品形式出現，原因之一係電子系統擅長處理佢哋；同樣嘅幾個符號，按大陸及台灣標準，用法分別頗大。香港及澳門都主要用繁（／正）體字，政府揀咗大陸嗰套標點風格而民間就鍾意跟台灣。

## 參考資料
人稱代詞

**人稱代詞**（）係代名詞嘅一種，用嚟指人稱。人稱可以分做第一人稱（指講者自己）、第二人稱（指聽緊講者講嘢嘅人）同埋第三人稱（指緊兩者以外嘅第三方）三大類。喺粵語，**我**係第一人稱，**你**或者**閣下**係第二人稱，而**佢**就係第三人稱。喺英文，基本嘅人稱代詞就有 **I**（第一人稱）、**you**（第二人稱）同埋 **he/she**（第三人稱）等等。

## 粵語
粵語嘅人稱代詞有**我**、**你**、**閣下**同埋**佢**等等。

**佢**（）係粵語一隻特色詞，等同於官話當中嘅**他**、**她**或**它**。據考究，呢隻詞查實係古詞，古人會寫作**渠**（現今粵語讀作 ），例如三國志卷六十三（估計出自西晉；266 年－316 年）就有噉嘅句子：
:「女壻 (同婿) 昨來，必是渠所竊。」
而噉樣嘅寫法，喺唐朝嘅文獻中亦可以見得到。到咗廿一世紀初，喺各現代漢語嘅書寫當中，用**渠**嚟寫第三人稱代詞嘅做法已經好少見，不過某啲華南嘅漢語依然保留咗由**渠**演變而成嘅用法，例如粵語就係噉，有啲甚至會直接用返**渠**嚟寫第三人稱代詞。

## 變化

### 性別

有好多語言嘅人稱代詞都會分男女，例如歐洲語言就係噉，廿一世紀初嘅粵語喺書寫上亦有分**佢**同**姖**嚟分男女。但係喺一般情况下，第三人稱代詞都係**佢**。呢樣嘢可以引致翻譯上嘅問題。

舉個實際例子，噉想像而家做機翻，
*Input：**She goes to the hospital.**；呢句想譯做粵文 →
*Output：**佢去醫院。**
由於粵語本身嘅特性，句粵文 output 唔包含「句子最頭嗰個**佢**，係女嘅」呢一件資訊，即係話由英文 input 變做粵文 output 嘅過程入面，有啲資訊唔見咗；如果研究者跟住叫部電腦將句粵文 output 掉轉頭譯返做英文，就可能會變成 **He goes to the hospital.**－句嘢嘅意思走咗樣。

### 禮貌

日文啲人稱代詞（尤其係我同你）有相當複雜嘅變化，要基於「體貌程度」嚟變樣，例如講自己（第一人稱）嗰陣，**boku**（ぼく / 僕）同 **ore**（おれ / 俺）都係男性用嚟指自己嘅代名詞，但 **ore** 係比較粗魯嘅，如果有個人喺正式場合度用 **ore**，啲人會覺得佢好冇禮貌。

## 睇埋
*代名詞
*直指詞
*尊嚴複數

## 引咗
動名詞

**動名詞**（）係指動詞變化，變成指樣動作進行緊，好多時仲會令到隻字可以攞嚟當名詞噉用。

英文入面動名詞係喺隻字尾加 **ing**。
擁有式

**擁有式**（）係指隻字嘅形式表示緊擁有嘅關係。

例如英文字 **he**（男性佢嘅代名詞）嘅擁有式係 **his**（男性「佢嘅」）。

## 睇埋
*詞形變化
*語序
資金

**資金**（）係指為咗做某樣計劃而籌嘅錢，廣義上可以包埋錢以外嘅資源。

喺商業上，「要點樣為自己盤生意籌集資金」係一個重要課題，想搞生意創業嘅人需要諗出有搞頭嘅計仔，然後仲要有返咁上下口才，能夠說服啲人俾錢佢搞。

## 睇埋
*金融學
*創業
*創新
*股票，啲企業發行股票就係想為咗籌集資金。
## 攷
Treebank

係語料庫嘅一種，儲住嘅語料掕住咗注解，表明啲句子嘅句法或者語義結構。

## 睇埋
*詞性標注
*文本探勘
受控詞表

一套**受控詞表**（）係一套組織好嘅字句，用嚟令資訊提取嘅過程更加容易。

舉例說明，想像家陣有班研究者想整返個電子圖書館，佢哋想做啲嘢令「摷文件用」容易啲，於是佢哋就揀咗一拃字做關鍵字，並且同圖書館入面每份文件落 tag，tag 註明嗰份文件同邊啲關鍵字有關。當有用家用搜尋器摷文件嗰陣，座電子圖書館就可以靠睇啲文件嘅 tag，知道邊啲文件同摷緊嘅關鍵字有關。

## 睇埋
*語義
*自然語言處理
## 攷
呢鋪開乜

《**呢鋪開乜**》（**We Are Open**）係香港無綫電視製作嘅綜藝節目系列，2022年6月20號開始逢禮拜一、二、四、五21:30-22:00喺J2播。節目一個禮拜四日。2022年8月22號開始改做逢禮拜一至五21:30-22:00播。節目一個禮拜五日，每日唔同主題。除咗自製節目之外，系列入面亦包含外購節目。2022年11月28號開始，呢個系列部份節目做完，其他節目改往其他時段播，亦唔再以呢鋪開乜命名。

## 系列節目一覽
### 系列完結前已經做完嘅節目
*《開腦》
### 同系列一齊完結嘅節目
*《開餐：台灣3點3》
*《開工：大奇職日》（外購節目）
### 系列完結後完結嘅節目
*《開火》
*《開壇》
*《開卷》
開腦 (電視節目)

《**開腦**》（**Open Mind**）係香港無綫電視製作嘅科技資訊節目，呢鋪開乜系列之一，由洪永城、黃嘉雯、涂毓麟主持。節目用元宇宙同新興投資工具（包括虛擬貨幣同NFT）做主題。節目由2022年6月21號到8月16號逢禮拜二21:30-22:00喺J2播，2022年8月24號到10月12號改做逢禮拜三21:30-22:00播。

## 每集一覽

## 節目調動
*2022年6月28號：由於直播《賽馬直擊》，所以改到6月29號禮拜三同一時間播。
*2022年7月26號：由於直播《賽馬直擊—古活盃賽馬日》，所以停播一次。
*2022年8月2號：由於直播《賽馬直擊—羅斯齊爾德大賽日》，所以改到8月3號禮拜三同一時間播。

## 出面網頁
*開腦 - 主頁 - tvb.com
*開腦 - myTV SUPER